#579 Makan Daging Penyu

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Siri Solat Sunat
Solat Sunat Tarawih

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli

Kajian Al-Fitan Wa Al-Malahim
[Ebook] Terbitnya Matahari dari Arah Barat

RM
6.00
 –
RM
8.00
Pilih Pakej

Kajian Al-Fitan Wa Al-Malahim
Tiupan Sangkakala Pada Hari Kiamat

RM
6.00
Tambah Troli

Kajian Al-Fitan Wa Al-Malahim
Penghancuran Ka’abah

RM
6.00
Tambah Troli

Buku Fizikal
Dajjal Hakikat Tanda Akhir Zaman

RM
10.00
Tambah Troli
Soalan:
Assalamualaikum w.b.t. Adakah orang Islam dibenarkan makan daging penyu? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
يَا أَيُّهَا الَّذِينَ آمَنُوا لَا تُحَرِّمُوا طَيِّبَاتِ مَا أَحَلَّ اللَّـهُ لَكُمْ وَلَا تَعْتَدُوا ۚ إِنَّ اللَّـهَ لَا يُحِبُّ الْمُعْتَدِينَ
Maksudnya:
“Wahai orang-orang yang beriman! Janganlah kamu haramkan benda-benda yang baik-baik yang telah dihalalkan oleh Allah bagi kamu, dan janganlah kamu melampaui batas (pada apa yang telah ditetapkan halalnya itu); kerana sesungguhnya Allah tidak suka kepada orang-orang yang melampaui batas.”
[1]
Ayat dia atas mengandungi peringatan buat orang beriman agar tidak mengharamkan apa-apa yang baik, yang telah Allah SWT halalkan untuk mereka yang terdiri daripada makanan, minuman dan menikahi perempuan sehingga mempersempitkan apa yang telah Allah SWT luaskan untuk mereka. Selain itu, ayat ini juga mengingatkan mereka agar jangan melampaui batas-batas yang telah Allah SWT haramkan kerana sesungguhnya Allah SWT tidak menyukai orang yang melampaui batas.
[2]

Definisi penyu dan habitatnya
Penyu ialah reptilia bercangkerang yang hidup terutamanya dalam air. Kebanyakan spesies penyu boleh menarik masuk kepala, kaki dan ekor ke dalam cangkerangnya yang berfungsi sebagai perisai. Tetapi beberapa jenis penyu tidak boleh berbuat demikian. Beberapa haiwan bertulang belakang juga mempunyai perlindungan semula jadi sedemikian. Seperti semua reptilia, penyu adalah berdarah sejuk — iaitu suhu badannya kira-kira sama dengan suhu air atau udara di sekelilingnya. Penyu tidak boleh panas atau aktif dalam cuaca sejuk, oleh itu ia tidak boleh hidup di kawasan yang sejuk sepanjang tahun. Tidak seperti kura-kura yang hanya hidup di darat, penyu menghabiskan hampir seluruh hidupnya sama ada dalam air tawar atau dalam air laut. Banyak penyu menghabiskan seluruh hidupnya di dalam beberapa kilometer dari tempat ia menetas. Tetapi, yang lain berhijrah beribu-ribu kilometer dari tempat lahirnya.
Penyu berbeza-beza saiznya. Spesiesnya yang terbesar, penyu belimbing laut, membesar dari satu hingga 2.5 meter panjangnya. Tetapi penyu rawa biasa di Amerika Utara, panjangnya hanya kira-kira 10 sentimeter. Penyu awal hidup lebih daripada 185 juta tahun dahulu. Archelon, penyu laut kira-kira 25 juta tahun dahulu, membesar sepanjang melebihi 3.5 meter. Haiwan ini telah pupus, seperti juga spesies-spesies lain. Kini, banyak spesies penyu menghadapi kepupusan kerana manusia menangkapnya dan untuk dimakan serta untuk cangkerang dan telurnya. Manusia juga memusnahkan habitatnya untuk pembangunan bandar dan ladang.
Penyu mempunyai cangkerang yang lebih leper, lebih bergores arus kura-kura. Sesetengah spesies penyu, termasuk penyu lumpur, mempunyai plastron yang bersendi. Plastron boleh ditutup rapat pada karapas selepas kepala, kaki dan ekor penyu masuk ke dalam cangkerang. Cangkerang kebanyakan jenis penyu berwarna hitam kosong, perang, atau hijau tua. Tetapi, penyu mempunyai tanda-tanda berwarna hijau terang, jingga, merah atau kuning. Kepala kebanyakan spesies penyu dilitupi sisik keras. Penyu tidak mempunyai gigi, tetapi mempunyai muncung yang tepinya keras, tajam yang digunakan untuk memotong makanan. Banyak penyu mempunyai rahang yang kuat, yang digunakan untuk mengoyak makanan dan menangkap mangsa.
Kebanyakan penyu memakan haiwan dan tumbuh-tumbuhan. Makanan penyu berbeza-beza bergantung pada spesies. Beberapa jenis penyu, termasuk penyu hijau, memakan hampir keseluruhannya tumbuh-tumbuhan. Penyu air tawar tertentu, seperti penyu peta dan penyu cangkerang lembut hanya memakan haiwan. Spesies yang hidup di kawasan yang musim sejuknya teruk mesti berhibernasi. Kebanyakan penyu air tawar berhibernasi dengan mengorek lubang di dasar kolam, sungai, atau kawasan berair yang panas, berlumpur. Sesetengah spesies penyu boleh hidup dalam keadaan yang panas, kering dengan mengehadkan aktivitinya yang dikenali sebagai
estivasi
. Estivasi juga sama seperti hibernasi.
[3]
Penyu adalah daripada superkeluarga
Chelonioidea
, sejenis reptilia daripada order
Testudines
. Terdapat tujuh spesies penyu, iaitu Penyu hijau, Penyu tempayan, Penyu karah, Penyu pipih, Penyu belimbing, Penyu lipas dan Penyu Kempi. Penyu digolongkan di dalam haiwan vertebrata (bertulang belakang), kelas reptilia sama dengan ular, cicak, kura-kura, labi-labi dan tuntung. Penyu juga mempunyai kulit yang bersisik (di bahagian tidak bercangkerang), bernafas melalui paru-paru, mempunyai suhu badan yang mengikut suhu persekitaran, bertelur dan merupakan haiwan marin.
Kesemua spesies penyu diancam bahaya kepupusan disebabkan mengalami banyak ancaman semulajadi dan ancaman manusia sepanjang hayat mereka. Setiap tahun, populasi penyu yang mendarat untuk bertelur semakin berkurangan. IUCN meletakkan haiwan ini sebagai spesies terancam. Antara ancaman yang dihadapi oleh penyu adalah pemburuan daging dan telurnya secara haram, terutamanya di China, Filipina, India, Indonesia dan beberapa negara di Amerika. Dianggarkan 35,000 penyu dibunuh setahun di Mexico dan Nicaragua sehingga ada ahli pemulihara di Mexico dan Amerika Syarikat melancarkan kempen “
Don’t Eat Sea Turtle
” untuk mengurangkan perdagangan produk haiwan ini.
[4]

[give_form id=”14962″]
Makan daging penyu
Penyu termasuk dalam haiwan yang diharamkan untuk dimakan dalam kalangan ulama mazhab Syafi‘i.
[5]
 Hal ini adalah sebagaimana yang disebutkan oleh al-Khatib al-Syirbini  dan al-Ramli bahawa penyu diharamkan untuk dimakan kerana ia dianggap jijik dan kotor.
[6]
 Begitu juga Syeikh al-Islam Zakaria al-Ansari turut menyebutkan bahawa penyu haram dimakan kerana dagingnya dianggap jijik dan kotor.
[7]
 Demikianlah juga ‘Abd al-Rahman al-Jaziri menyebutkan bahawa diharamkan memakan kura-kura darat atau laut yang dikenali juga sebagai penyu kerana ia mampu hidup di daratan dan lautan.
[8]
 Malah, Imam al-Nawawi turut menyatakan bahawa pendapat yang tepat dalam mazhab Syafi‘i, penyu adalah diharamkan untuk dimakan. Namun, beliau kemudiannya menyimpulkan sebagaimana katanya:
الصَّحِيحُ الْمُعْتَمَدُ أَنَّ جَمِيعَ مَا فِي الْبَحْرِ تَحِلُّ مَيْتَتُهُ إلَّا الضِّفْدَعَ وَيُحْمَلُ مَا ذَكَرَهُ الْأَصْحَابُ أَوْ بَعْضُهُمْ مِنْ السُّلَحْفَاةِ وَالْحَيَّةِ وَالنَّسْنَاسِ عَلَى مَا يَكُونُ فِي مَاءٍ غَيْرِ الْبَحْرِ
Maksudnya:
 “
Pendapat yang sahih lagi muktamad bahawa semua haiwan di laut adalah halal bangkainya kecuali katak, dan difahami haiwan yang disebutkan oleh para ashab — yakni ulama dalam kalangan mazhab Syafi‘i — atau sebahagian daripada mereka sebagai haram iaitu penyu, ular, dan nasnas adalah merujuk kepada habitat haiwan tersebut yang berada di dalam air selain daripada air laut
.”
[9]
Selain itu, terdapat dalam kalangan ulama yang menghalalkan dagingnya. Firman Allah SWT:
كُلُوا مِمَّا فِي الْأَرْضِ حَلَالًا طَيِّبًا
Maksudnya:
 “
Makanlah daripada apa yang ada di bumi yang halal lagi baik.
[10]
”
Begitu juga firman-Nya:
وَقَدْ فَصَّلَ لَكُم مَّا حَرَّمَ عَلَيْكُمْ
Maksudnya
: “
Padahal Allah telah menerangkan satu persatu kepada kamu apa yang diharamkan-Nya atas kamu
.”
[11]
Oleh itu, tidak dinyatakan kepada kita bahawa penyu termasuk dalam jenis haiwan yang diharamkan. Maka ia adalah halal untuk dimakan. Selain itu, terdapat juga dalam kalangan ulama yang menghalalkan dagingnya kerana ia termasuk dalam haiwan air. Hal ini adalah berdasarkan firman Allah SWT:
أُحِلَّ لَكُمْ صَيْدُ الْبَحْرِ وَطَعَامُهُ مَتَاعًا لَّكُمْ وَلِلسَّيَّارَةِ
Maksudnya:
 “
Dihalalkan bagi kamu binatang buruan laut, dan makanan yang didapati dari laut, sebagai bekalan bagi kamu (untuk dinikmati kelazatannya) dan juga bagi orang-orang yang dalam pelayaran
.”
[12]
Mengenai hal ini, Ibn Qudamah jelas menyebutkan dalam kitabnya, binatang buruan laut ialah haiwan yang hidup di dalam air, bertelur dan menetas di dalamnya seperti ikan, penyu, ketam dan seumpamanya. Dinukilkan daripada ‘Ata’ mengenai haiwan yang hidup di daratan seperti penyu dan ketam, maka ia menyerupai burung air — yakni dari segi hukum. Namun, Ibn Qudamah menolak pendapat tersebut dengan menyatakan bahawa penyu dan ketam itu bertelur di dalam air dan menetas di dalamnya, maka ia menyerupai ikan. Adapun burung air pula seperti itik dan seumpamanya merupakan binatang buruan darat berdasarkan pendapat kebanyakan ulama.
[13]
Tambahan lagi, Mustafa al-Suyuti al-Hanbali juga ada menyebutkan bahawa tidak dihalalkan haiwan yang dapat hidup di dalam air dan juga di daratan seperti anjing laut, burung air, penyu dan ketam kecuali dengan sembelihan. Imam Ahmad berkata:
كَلْبُ الْمَاءِ نَذْبَحُهُ، وَلَا نَرَى بَأْسًا بِالسُّلَحْفَاةِ إذَا ذُبِحَ إلْحَاقًا لِذَلِكَ بِحَيَوَانِ الْبَرِّ؛ كَكَوْنِهِ يَعِيشُ فِيهِ احْتِيَاطًا
Maksudnya:
 “
Anjing laut kami menyembelihnya (sebelum dimakan). Kami juga berpendapat bahawa tidak mengapa memakan penyu jika disembelih (terlebih dahulu) dengan menisbahkan perkara tersebut kepada haiwan darat kerana ia juga dapat hidup di daratan sebagai langkah berhati-hati
.”
[14]
Begitu juga al-Buhuti menyebutkan bahawa haiwan air yang dapat juga hidup di daratan seperti anjing laut, burung air, penyu, ketam dan seumpamanya, maka haiwan-haiwan itu tidak halal untuk dimakan melainkan setelah disembelih terlebih dahulu. Selain itu, al-Damiri menukilkan daripada al-Rafi‘i bahawa pendapat yang kuat (
rajih
) adalah haram untuk dimakan kerana penyu termasuk dalam haiwan yang dianggap jijik dan kotor, serta memakan ular. Selain daripada itu, dinukilkan daripada Ibn Hazm bahawa beliau berpendapat penyu halal dimakan tidak kira penyu darat mahupun penyu laut.
[15]
Kes-kes yang melibatkan daging penyu yang membawa maut
Dalam Astro Awani, bertarikh 30 November 2021 menyatakan bahawa sekurang-kurangnya tujuh terkorban, termasuk seorang kanak-kanak berusia tiga tahun, selepas menikmati hidangan daging penyu. Kejadian ini berlaku di Pulau Pemba, Tanzania. Hal ini kerana hidangan itu sering dinikmati penduduk di kepulauan negara itu namun ia telah diharamkan selepas didapati mengandungi bahan toksik. Selain itu, Insiden sama pernah dilaporkan di Indonesia, Micronesia dan kepulauan Lautan Hindi.
[16]
Menurut Dr. Muhammad Hafiz Borkhanuddin, yang merupakan Pensyarah Biologi Marin Fakulti Sains dan Sekitaran Marin Universiti Malaysia Terengganu (UMT), daging penyu boleh menjadi punca terjadinya penyakit kronik yang menyebabkan kematian. Hal ini kerana penyu mempunyai kandungan logam berat tinggi yang melebihi standard keselamatan makanan antarabangsa. Ia boleh mengakibatkan kesan toksik termasuk penyakit ginjal, barah hati dan kesan perkembangan pada janin dan kanak-kanak. Selain itu, daging penyu juga mempunyai bakteria, parasit, biotoksin dan tempat pengumpulan bakteria yang terhasil daripada pencemaran alam sekitar.
Menurut beliau lagi, daripada perspektif parasitologi, terdapat banyak laporan yang merekodkan kehadiran telur dan cacing parasit pada penyu seperti cacing trematoda. Parasit-trematoda dewasa dijumpai terutamanya di jantung, manakala telur trematoda boleh dijumpai di pelbagai organ termasuk otak, jantung, hati, paru-paru, limpa, ginjal, kulit, perut dan usus. Sebagai contoh, kajian yang dijalankan ke atas penduduk Orang Asli di Australia menjumpai telur cacing ini di dalam najis kanak-kanak masyarakat tersebut. Ini sekali gus menunjukkan risiko jangkitan akibat memakan daging penyu memang berlaku, seterusnya memberi indikasi bahawa cacing dewasa mampu membiak di dalam badan kanak-kanak terbabit.
Secara umumnya, kesan kesihatan yang dilaporkan akibat memakan daging penyu atau telurnya yang dijangkiti patogen zoonotik termasuklah cirit-birit, muntah dan dehidrasi melampau yang boleh menyebabkan kematian. Oleh itu, aktiviti pengambilan daging dan telur penyu hendaklah dihentikan bagi mengurangkan kesan kesihatan kepada manusia, di samping keperluan untuk meningkatkan pengetahuan masyarakat umum mengenai perkara ini.
[17]
Selain itu juga, penyu termasuk dalam haiwan yang dilindungi. Hukuman yang lebih ketat boleh dikenakan kepada mereka yang didapati bersalah; mengganggu atau membunuh penyu iaitu denda antara RM50,000 hingga RM200,000 serta penjara selama setahun. Menurut Dr. Azman, yang merupakan Exco Pertanian, Industri Asas Tani dan Pembangunan Desa Terengganu, jumlah itu jauh lebih tinggi berbanding denda sebanyak RM3,000 yang dikenakan sebelum ini.
[18]
Kesimpulannya
Justeru, berdasarkan kepada perbahasan di atas,
kami berpendapat bahawa daging penyu haram dimakan sebagaimana pendapat yang muktamad dalam mazhab Syafi‘i.
Lebih-lebih kajian dan kes telah membuktikan bahawa daging penyu tidak selamat untuk dimakan kerana mengandungi kandungan logam berat tinggi yang melebihi standard keselamatan makanan antarabangsa, yang boleh mengakibatkan kesan toksik termasuk penyakit ginjal, barah hati dan kesan perkembangan pada janin dan kanak-kanak. Selain itu, daging penyu juga mempunyai bakteria, parasit, biotoksin dan tempat pengumpulan bakteria yang terhasil daripada pencemaran alam sekitar. Bukan itu sahaja, terdapat banyak laporan yang merekodkan kehadiran telur dan cacing parasit pada penyu seperti cacing trematoda. Firman Allah SWT:
وَلَا تُلْقُوا بِأَيْدِيكُمْ إِلَى التَّهْلُكَةِ
Maksudnya:
 “
Dan janganlah kamu mencampakkan diri kamu ke lembah kebinasaan
.”
[19]
Ayat di atas bermaksud janganlah kamu menyerahkan diri kepada hal-hal yang menyebabkan kebinasaan, akan tetapi lakukanlah untuk diri kamu sebab-sebab yang boleh membawa kepada keselamatan.
[20]
Di samping itu, penyu termasuk dalam haiwan yang dlindungi dan mereka yang didapati bersalah; mengganggu atau membunuh penyu boleh dikenakan hukuman denda antara RM50,000 hingga RM200,000 serta penjara selama setahun. Apatah lagi, spesies penyu merupakan hidupan yang semakin pupus. Justeru, menjadi tanggungjawab kita bersama dalam memastikan kelangsungannya buat generasi akan datang supaya dapat melihat dan mengenalinya. Perkara ini bertepatan dengan kaedah
Sadd al-Zarai‘
 iaitu menutup jalan yang boleh membawa kepada kemudaratan yang lebih besar yakni kepupusan penyu. Oleh itu, menjadi tanggungjawab rakyat untuk taat dan menyokong
ulil amri
 (pemerintah) dalam hal-hal yang makruf — yakni baik.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 25 Februari 2022 bersamaan 23 Rejab 1443H
[1]
 Surah al-Maidah: 87
[2]
 Lihat
al-Tafsir al-Muyassar
, hlm. 122
[3]
 Lihat
Ensiklopedia Dunia
, (Terj. DBP), 16/819-821.
[4]
 Lihat
https://ms.wikipedia.org/wiki/Penyu
. Diakses pada 10 Februari 2022.
[5]
 Lihat
al-Mausu‘ah al-Fiqhiyyah al-Kuwaitiyyah
, 5/130.
[6]
 Lihat
Mughni al-Muhtaj
, 6/146;
Nihayah al-Muhtaj
, 8/152.
[7]
 Lihat
Fath al-Wahhab
, 2/235.
[8]
 Lihat
al-Fiqh ‘ala al-Mazahib al-Arba‘ah
, 2/7.
[9]
 Lihat
al-Majmu‘ Syarh al-Muhazzab
, 9/32-33.
[10]
 Surah al-Baqarah: 168
[11]
 Surah al-An‘am: 119
[12]
 Surah al-Ma’idah: 96
[13]
 Lihat
al-Mughni
, 3/316.
[14]
 Lihat
Matalib Uli al-Nuha fi Syarh Ghayah al-Muntaha
, 6/329.
[15]
 Lihat
Kassyaf al-Qina‘
, 6/204.
[16]
 Lihat
https://www.astroawani.com/berita-dunia/tujuh-maut-selepas-makan-hidangan-daging-penyu-333630
. Diakses pada 24 Februari 2022.
[17]
 Lihat
https://www.hmetro.com.my/mutakhir/2020/09/617825/makan-daging-penyu-boleh-bawa-maut
. Diakses pada 24 Februari 2022.
[18]
 Lihat
https://www.sinarharian.com.my/article/173119/BERITA/Terengganu-haramkan-jual-telur-penyu-tuntung
. Diakses pada 10 Februari 2022.
[19]
 Surah al-Baqarah: 195
[20]
 Lihat
Zubdah al-Tafasir min Fath al-Qadir
, hlm. 38.


#58 Solat Zohor Awal Waktu Pada Hari Jumaat

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum. Bagaimana kedudukan solat Zohor di awal waktu pada hari Jumaat?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Kami mulakan dengan firman Allah SWT:
يَا أَيُّهَا الَّذِينَ آمَنُوا إِذَا نُودِيَ لِلصَّلَاةِ مِن يَوْمِ الْجُمُعَةِ فَاسْعَوْا إِلَىٰ ذِكْرِ اللَّـهِ وَذَرُوا الْبَيْعَ ۚ ذَٰلِكُمْ خَيْرٌ لَّكُمْ إِن كُنتُمْ تَعْلَمُونَ
Maksudnya:
 “Wahai orang-orang yang beriman! Apabila diserukan azan untuk mengerjakan sembahyang pada hari Jumaat, maka segeralah kamu pergi (ke masjid) untuk mengingati Allah (dengan mengerjakan sembahyang Jumaat) dan tinggalkanlah berjual-beli (pada saat itu), yang demikian adalah baik bagi kamu, jika kamu mengetahui (hakikat yang sebenarnya).”
[1]
Ayat di atas adalah merupakan antara dalil pensyariatan dan kewajipan solat Jumaat. Selain itu, solat Jumaat juga adalah antara beberapa kelebihan yang dikurniakan khusus kepada umat Nabi Muhammad SAW supaya mereka mendapat kemuliaan hari Jumaat tersebut.
[2]
Solat Jumaat diwajibkan kepada mereka yang memenuhi tujuh syarat berikut, iaitu:
Beragama Islam
Baligh
Berakal
Merdeka (bebas) sepenuhnya.
Lelaki
Sihat tubuh badan.
Bermukim di tempat solat Jumaat didirikan.
Sekiranya seseorang itu telah cukup ketujuh-tujuh syarat ini, maka diwajibkan solat Jumaat ke atas dirinya.
[3]
Kedudukan Solat Zohor Awal Waktu pada Hari Jumaat
Secara umumnya, memang terdapat tegahan daripada menunaikan solat Zohor sebagai ganti solat Jumaat di awal waktu. Di dalam kitab
al-Taqrirat al-Sadidah
, dinyatakan: “Tidak sah bagi orang yang tidak diberikan keuzuran untuk bertakbiratulihram bagi solat Zuhur sebelum imam solat Jumaat memberi salam.”
[4]
Namun, dalam isu tiada solat Jumaat semasa Perintah Kawalan Pergerakan ini, tegahan tersebut adalah tidak terpakai. Ini disebabkan
‘illah
 atau sebab tegahan daripada solat Zohor tersebut hanya berlaku kepada mereka yang tiada sebarang keuzuran bagi menghadiri Jumaat. Sebaliknya, jika wujudnya keuzuran seperti bimbang wujudnya ancaman, takut pada bahaya mendatang dan sakit, maka larangan tersebut tidak terpakai.
Syeikh Muhammad al-Zuhaili dalam kitabnya,
al-Mu’tamad
[5]

menjelaskan bahawa setiap keuzuran yang sama tahap kesusahan sepertimana kesukaran orang yang sakit, maka itulah keuzuran secara qiyas terhadap keadaan sakit yang dinaskan ke atasnya. Oleh itu, tidak wajib Jumaat bagi orang yang takut bahaya terhadap dirinya atau hartanya sebagaimana dalam sebuah hadith yang diriwayatkan daripada Ibn Abbas R.Anhuma, bahawa Nabi SAW bersabda:
مَنْ سَمِعَ النِّدَاءَ فَلَمْ يُجِبْهُ فَلَا صَلَاةَ لَهُ إلَّا مِنْ عُذْرٍ قَالُوا يَا رَسُولَ اللَّهِ وَمَا الْعُذْرُ قَالَ خَوْفٌ أَوْ مَرَضٌ
Maksudnya:
“Barangsiapa yang mendengar azan tetapi dia tidak menjawabnya (yakni datang menunaikannya) maka tidak ada solat baginya melainkan kerana keuzuran. Mereka (para sahabat) bertanya: Apakah keuzuran itu? Baginda menjawab: ketakutan dan sakit.”
[6]
Termasuk dalam bentuk keuzuran adalah sepertimana yang berlaku waktu ini iaitu penularan wabak COVID-19 yang boleh membawa maut. Maka ia dikira sebagai satu keuzuran kerana wujudnya bahaya yang boleh mengancam nyawa.
Kesimpulan
Dalam isu di atas, mereka yang berada di rumah dan tidak melaksanakan solat Jumaat disebabkan Perintah Kawalan Pergerakan serta penangguhan solat Jumaat di masjid dan surau, maka
hukum menunaikan solat Zohor pada awal waktu sebagai ganti solat Jumaat tersebut adalah sah.
 Mereka tidak tertakluk kepada hukum makruh atau haram kerana termasuk dalam golongan yang mendapat keuzuran untuk tidak pergi melaksanakan solat Jumaat di samping tiada solat Jumaat dilaksanakan di tempat tersebut. Wallahu a’lam.
Bertarikh: 28/10/2021 bersamaan 21 Rabiul Awwal 1443H

[1]
 Surah al-Jumu‘ah: 9
[2]
 Lihat
al-Fiqh al-Manhaji
, 1/198
[3]
 Lihat
al-Fiqh al-Manhaji
, 1/200-201 dan
Matla’ al-Badrain
 (disusun oleh PMWP), 1/159
[4]
 Lihat
al-Taqrirat al-Sadidah
, hlm. 325
[5]
 Lihat
al-Mu’tamad fi al-Fiqh al-Syafie
, 1/497
[6]
 Riwayat Abu Daud (551) dan Ibn Majah (793)


#580 Masukkan Jari ke Dalam Faraj Isteri

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Siri Solat Sunat
Solat Sunat Tarawih

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli

Kajian Al-Fitan Wa Al-Malahim
[Ebook] Terbitnya Matahari dari Arah Barat

RM
6.00
 –
RM
8.00
Pilih Pakej

Kajian Al-Fitan Wa Al-Malahim
Tiupan Sangkakala Pada Hari Kiamat

RM
6.00
Tambah Troli

Kajian Al-Fitan Wa Al-Malahim
Penghancuran Ka’abah

RM
6.00
Tambah Troli

Buku Fizikal
Dajjal Hakikat Tanda Akhir Zaman

RM
10.00
Tambah Troli
Soalan:
Assalamualaikum w.b.t. Bolehkah seorang suami itu memasukkan jarinya ke dalam faraj isterinya ketika melakukan hubungan intim? Maaf atas soalan begini. Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pada asasnya seorang suami diharuskan untuk menikmati secara seksual setiap bahagian tubuh isterinya melainkan menyetubuhi isterinya pada dubur.
[1]
 Hal ini adalah berdasarkan riwayat daripada Khuzaimah bin Thabit R.A bahawa Rasulullah SAW bersabda:
إِنَّ اللهَ لَا يَسْتَحِيي مِنَ الْحَقِّ فَلَا تَأْتُوا النِّسَاءَ فِي أَدْبَارِهِنَّ
Maksudnya:
 “
Sesungguhnya Allah tidak malu daripada menyatakan kebenaran, maka janganlah kamu mendatangi isteri pada dubur mereka
.”
[2]
Selain itu, terdapat riwayat daripada Abu Hurairah R.A, bahawa Rasulullah SAW bersabda:
مَلْعُونٌ مَنْ أَتَى امْرَأَتَهُ فِي دُبُرِهَا
Maksudnya
: “
Orang yang dilaknat itu ialah seorang yang mendatangi isterinya pada duburnya
.”
[3]
Begitu juga diharuskan untuk bermain-main secara seksual antara suami dan isteri secara intim dan mesra, sebelum memulakan persetubuhan, dengan syarat selagi mana tidak membawa kepada kerosakan. Perkara ini berdalilkan firman Allah SWT:
نِسَاؤُكُمْ حَرْثٌ لَّكُمْ فَأْتُوا حَرْثَكُمْ أَنَّىٰ شِئْتُمْ
Maksudnya:
 “
Isteri-isteri kamu adalah sebagai kebun tanaman kamu, oleh itu datangilah kebun tanaman kamu menurut cara yang kamu sukai dan sediakanlah (amal-amal yang baik) untuk diri kamu.
”
[4]
Tambahan lagi, terdapat riwayat daripada Jabir bin Abdullah R.A, bahawa Rasulullah SAW bersabda:
هَلَّا تَزَوَّجْتَ بِكْرًا تُلاَعِبُهَا وَتُلاَعِبُكَ
Maksudnya:
 “
Mengapakah engkau tidak berkahwin dengan anak dara yang engkau boleh bermain dengannya dan dia bermain dengan engkau?
”
[5]

[give_form id=”14962″]
Justeru, para ulama berpendapat bahawa diharuskan bagi seorang suami dan isteri untuk menyentuh dan bermain-main dengan alat sulit pasangannya, secara seksual dan makruf, bukan dengan cara yang merosakkan. Perkara ini disebut oleh Zainuddin al-Malibari — murid kepada Ibn Hajar al-Haitami — bahawa:
يَجُوزُ لِلزَّوْجِ كُلُّ تُمَتَّعُ مِنْهَا بِمَا سِوَى حَلَقَةِ دُبُرِهَا وَلَوْ بِمَصِّ بَظَرِهِ
Maksudnya:
 “
Diharuskan bagi seorang suami itu menikmati secara seksual akan tubuh isterinya, selain daripada lubang dubur (yakni dengan cara meliwat), sekalipun dengan menghisap biji kelentitnya
.”
[6]
Begitu juga dalam
al-Mausu‘ah al-Fiqhiyyah
[7]
 dinyatakan, para fuqaha telah bersepakat  bahawa diharuskan bagi seorang suami menyentuh kemaluan isterinya. Ibn ‘Abidin menyebutkan bahawa Abu Yusuf bertanya kepada Abu Hanifah berkenaan seorang lelaki yang menyentuh kemaluan isterinya, manakala isterinya juga menyentuh kemaluan suaminya agar menggerak-gerakkannya ke atas isterinya. Adakah engkau berpendapat perbuatan tersebut suatu dosa? Abu Hanifah menjawab: “Tidak, sebaliknya aku berharap pada perbuatan itu terdapatnya pahala yang besar.”
Manakala larangan mendatangi isteri pada dubur bermaksud meliwatnya yang melibatkan penembusan. Sekiranya sekadar menikmati secara seksual pada dubur isteri, ia dibenarkan dengan syarat tidak melibatkan penembusan sebagaimana yang dijelaskan oleh Syeikh al-Islam Zakaria al-Ansari.
[8]
 Selain itu juga, beliau juga menyebutkan bahawa seorang suami boleh menikmati segenap tubuh isterinya, termasuklah diharuskan untuknya — yakni suami itu — beronani dengan tangan isterinya, sekalipun perbuatan onani itu tidak dibolehkan untuk dilakukan dengan tangannya. Begitu juga dia boleh menikmati isterinya dengan menggunakan tangannya, termasuklah dengan memasukkan jarinya ke dalam faraj isterinya.
[9]
 Walau bagaimanapun, perkara tersebut terikat dengan syarat selagi mana tidak merosakan dan mendatangkan kemudaratan, sama ada kepada pihak isteri mahupun suami.
Kesimpulannya
Justeru, berdasarkan kepada soalan yang diajukan,
kami berpendapat bahawa diharuskan bagi suami untuk menikmati isterinya dengan menggunakan tangannya, termasuklah sehingga memasukan jarinya ke dalam faraj isterinya ketika melakukan hubungan intim.
 Walau bagaimanapun, perkara ini terikat dengan syarat selagi mana tidak merosakan dan mendatangkan kemudaratan sama ada kepada pihak isteri mahupun suami. Begitu juga tidak dibenarkan bagi seorang suami untuk melakukan sebarang penembusan pada dubur isterinya sekalipun bukan dengan zakar seperti menggunakan jari dan sebagainya kerana ia dilarang dalam syarak.
Begitulah juga, diharuskan untuk bermain-main secara seksual dengan menggunakan mulut dan lain-lain dengan syarat tidak membawa kepada penyakit dan masalah kesihatan, dilakukan secara konsensual, tidak membawa kepada kerosakan dan dilakukan dengan penuh adab. Apatah lagi pada zaman sekarang yang terdedah dengan pelbagai fitnah syahwat seperti penzinaan, pelacuran dan pornografi, sebarang teknik untuk menambahkan lagi kualiti hubungan seksual antara suami dan isteri amatlah wajar dilakukan, selagi mana tidak melibatkan perkara yang haram seperti meliwat dan menelan najis.
Kami akhiri dengan doa:
رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا
Maksudnya:
 “
Wahai Tuhan kami, berikanlah kepada kami isteri-isteri dan juga anak pinak yang menjadi penyejuk mata bagi kami, serta jadikanlah kami ini sebagai pemimpin bagi orang-orang yang bertaqwa
.”
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 25 Februari 2022 bersamaan 23 Rejab 1443H
[1]
 Lihat
al-Mu‘tamad fi al-Fiqh al-Syafi‘i
, 4/84.
[2]
 Riwayat al-Nasa’i (8942)
[3]
 Riwayat Ahmad (9733)
[4]
 Surah al-Baqarah: 223
[5]
 Riwayat al-Bukhari (2967)
[6]
 Lihat
Fath al-Mu‘in
, hlm. 482.
[7]
 Lihat
al-Mausu‘ah al-Fiqhiyyah al-Kuwaitiyyah
, 32/90.
[8]
 Lihat
Asna al-Mat
alib
, 3/113.
[9]
 Lihat
al-Gharar al-Bahiyyah
, 4/170.


#581 Makna ‘Pagi’ dalam Hadith Fadhilat Kurma Ajwah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli

Soalan:
Assalamualaikum w.b.t. Apakah waktu pagi yang dimaksudkan dalam hadith yang bermaksud, “
Pada kurma Ajwah ‘Aliyah terdapat penyembuh atau penawar bagi racun, jika dimakan pada waktu pagi dalam keadaan perut masih kosong
.” Adakah waktu pagi itu ketika terbitnya fajar sadiq atau selepas solat subuh ataupun waktu-waktu lain? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pada asasnya terdapat banyak hadith yang menceritakan mengenai kelebihan memakan tujuh biji kurma Ajwah pada waktu pagi. Di antaranya, riwayat daripada Sa‘ad bin Abu Waqqas bahawa Nabi SAW bersabda:
مَنْ تَصَبَّحَ بِسَبْعِ تَمَرَاتٍ عَجْوَةً، لَمْ يَضُرَّهُ ذَلِكَ الْيَوْمَ سُمٌّ، وَلَا سِحْرٌ
Maksudnya:
 “
Sesiapa yang memakan tujuh biji kurma Ajwah pada waktu pagi, tidak akan memberi mudarat sebarang racun mahupun sihir kepadanya pada hari tersebut
.”
[1]
Begitu juga, riwayat daripada Aisyah R.Anha bahawa Nabi SAW bersabda:
إِنَّ فِي عَجْوَةِ الْعَالِيَةِ شِفَاءً – أَوْ إِنَّهَا تِرْيَاقٌ – أَوَّلَ الْبُكْرَةِ
Maksudnya:
 “
Sesungguhnya pada kurma Ajwah ‘Aliyah itu ada ubat penyembuh atau ia merupakan ubat penawar bagi racun, apabila dimakan pada awal pagi
.”
[2]
Begitu juga terdapat riwayat lain yang datang dengan lafaz:
فِي عَجْوَةِ الْعَالِيَةِ شِفَاءٌ – أَوْ تِرْيَاقٌ – أَوَّلَ الْبُكْرَةِ عَلَى الرِّيقِ
Maksudnya:
 “
Pada kurma Ajwah ‘Aliyah terdapat penyembuh atau penawar bagi racun, jika dimakan pada awal pagi dalam keadaan perut masih kosong
.”
[3]
Begitu juga terdapat riwayat lain yang datang dengan lafaz:
فِي عَجْوَةِ الْعَالِيَةِ، أَوَّلَ الْبُكْرَةِ عَلَى رِيقِ النَّفْسِ شِفَاءٌ مِنْ كُلِّ سِحْرٍ، أَوْ سُمٍّ
Maksudnya:
 “
Pada kurma Ajwah ‘Aliyah, jika dimakan pada waktu awal pagi dalam keadaan perut masih kosong, adanya penawar daripada segala sihir atau racun.
”
[4]

[give_form id=”14962″]
Justeru berdasarkan kepada hadith-hadith ini, secara zahirnya menunjukkan kepada pengkhususan kurma Ajwah Madinah dan kurma Ajwah ‘Aliyah termasuk dalam jenis kurma Ajwah Madinah. Tambahan lagi, Imam al-Nawawi ketika mensyarahkan hadith berkenaan kelebihan kurma Madinah menyebutkan, hadith-hadith ini menunjukkan kelebihan kurma Madinah dan kurma Ajwah. Begitu juga kelebihan memakan tujuh biji kurma pada waktu pagi. Namun kelebihan ini hanya khusus buat kurma Ajwah Madinah sahaja, dan bukannya pada kurma-kurma yang lain. Manakala, bilangan tujuh biji — yang disebutkan dalam hadith — termasuk dalam perkara yang hanya diketahui oleh Allah SWT akan hikmahnya. Sedangkan kita pula wajib beriman dan menerimanya, serta meyakini akan fadhilatnya (adalah benar) dan ada hikmahnya (akan perkara tersebut), sebagaimana ketetapan terhadap bilangan solat, kadar nisab di dalam zakat dan lain-lain.
[5]
 Selain itu, Ibn Qayyim al-Jauziyyah juga ada menukilkan pendapat yang menyatakan bahawa fadhilat tersebut — yakni terselamat dari racun dan sihir — hanya terdapat pada kurma Ajwah Madinah.
[6]
 Begitu juga, al-Qurtubi menyebutkan, secara zahirnya hadith-hadith tersebut menunjukkan kepada pengkhususan kurma Ajwah Madinah bagi menyembuhkan racun dan membatalkan sihir.
Berbalik kepada soalan yang diajukan, lafaz hadith, “أَوَّلَ الْبُكْرَةِ عَلَى الرِّيقِ” adalah sebagaimana makna pada lafaz hadith, “مَنْ تَصَبَّحَ” iaitu maksudnya ialah sesiapa yang memakan tujuh biji kurma tersebut semasa perut masih kosong pada waktu pagi, sebelum makan suatu apa pun, maka tidak akan memberi mudarat kepadanya sebarang racun mahupun sihir. Hal ini adalah sepertimana yang disebutkan oleh Imam al-Nawawi bahawa perkataan Nabi SAW, “أَوَّلَ الْبُكْرَةِ” adalah sebagaimana makna yang terdapat dalam riwayat lain, “مَنْ تَصَبَّحَ”.
[7]
Menurut Ibn al-Jauzi, lafaz “تَصَبَّحَ” bermaksud memakannya — yakni kurma itu — pada waktu pagi sebelum makan sesuatu apa pun.
[8]
 Manakala “الْبُكْرَة” dari segi bahasa bermaksud permulaan siang sehingga terbitnya matahari.
[9]
 Selain itu, al-Munawi pula menyebutkan, permulaan hari ialah waktu fajar dan selepasnya pula ialah waktu subuh. Dalam erti kata lain, bermula pada waktu awal pagi, kemudian waktu Dhuha, kemudian waktu
dhahwah
 (yakni sebelum waktu tengahari), kemudian tengahari, kemudian
al-Rawah
 (yakni bermulanya gelincir matahari), kemudian waktu petang, kemudian waktu asar, kemudian
al-Asil
 (yakni waktu matahari kekuningan sebelum ia terbenam), kemudian waktu isyak pertama, seterusnya waktu isyak kedua dan waktu tersebut adalah ketika terbenamnya (hilang) mega merah.
[10]
Kesimpulannya
Berdasarkan kepada perbahasan di atas, kami berpendapat bahawa waktu pagi yang disebutkan dalam hadith berkenaan adalah luas. Ia meliputi bermulanya ketika terbit fajar sadiq hingga terbitnya matahari kerana sepanjang waktu tersebut masih dikira atau dianggap waktu pagi. Oleh itu, sesiapa yang memakan kurma Ajwah Madinah sebanyak tujuh biji pada mana-mana waktu tersebut, sama ada pada awal waktunya, atau pertengahannya atau di akhirnya — yakni sebelum masuknya waktu tengahari — dikira sudah menepati makna waktu pagi yang disebutkan dalam hadith.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 25 Februari 2022 bersamaan 23 Rejab 1443H
[1]
 Riwayat al-Bukhari (5445); Muslim (2047)
[2]
 Riwayat Muslim (2048)
[3]
 Riwayat Ahmad (25187)
[4]
 Riwayat Ahmad (24735); hadith ini telah disahihkan oleh al-Albani dalam
Sahih al-Jami‘
 (4262)
[5]
 Lihat
al-Minhaj Syarh Sahih Muslim
, 14/3.
[6]
 Lihat
al-Tibb al-Nabawi
, hlm. 258.
[7]
 Lihat
al-Minhaj Syarh Sahih Muslim
, 14/3.
[8]
 Lihat
Kasyf al-Musykil
, 1/235.
[9]
 Lihat
al-Qamus al-Muhit
, hlm. 1317;
al-Mu‘jam al-Wasit
, 1/67.
[10]
 Lihat
Faidh al-Qadir
, 2/103.


#59 Tiga Kali Meninggalkan Solat Jumaat

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum. Apa hukum meninggalkan solat Jumaat tiga kali berturut-turut dalam keadaan menularnya wabak Covid-19 dan ada yang disebabkan telah dijangkiti virus Covid-19?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Menghadiri solat Jumaat merupakan salah satu tuntutan syarak kepada setiap lelaki beragama Islam yang mukallaf. Ini berdasarkan firman Allah SWT:
يَا أَيُّهَا الَّذِينَ آمَنُوا إِذَا نُودِيَ لِلصَّلَاةِ مِن يَوْمِ الْجُمُعَةِ فَاسْعَوْا إِلَىٰ ذِكْرِ اللَّـهِ وَذَرُوا الْبَيْعَ ۚ ذَٰلِكُمْ خَيْرٌ لَّكُمْ إِن كُنتُمْ تَعْلَمُونَ
Maksudnya:
 Wahai orang-orang yang beriman apabila diserukan azan untuk mengerjakan sembahyang pada hari Jumaat, maka segeralah kamu pergi (ke masjid) untuk mengingati Allah (dengan mengerjakan sembahyang Jumaat) dan tinggalkanlah berjual-beli (pada saat itu), yang demikian adalah baik bagi kamu, jika kamu mengetahui (hakikat yang sebenarnya).”
[1]
Maka dapat difahami bahawa menghadiri dan mendirikan kewajipan solat Jumaat merupakan ciri seorang mukmin yang mendahulukan tanggungjawab seorang hamba kepada Allah SWT mengatasi sebarang kepentingan duniawi seperti berjual beli pada masa tersebut.
Meskipun begitu, tuntutan menghadiri solat Jumaat secara berjemaah ini diberikan keringanan kepada mereka yang mempunyai keuzuran yang diambil kira di sisi syarak untuk tidak menghadirinya. Ini berdasarkan sebuah hadis yang diriwayatkan oleh Ibn Abbas
R.Anhuma
 beliau berkata bahawa Rasulullah SAW bersabda:
مَنْ سَمِعَ النِّدَاءَ فَلَمْ يَأْتِهِ فَلاَ صَلاَةَ لَهُ إِلاَّ مِنْ عُذْرٍ
Maksudnya: “
Sesiapa yang mendengar seruan azan kemudian tidak mendatanginya (pergi ke masjid) maka tidak sempurna solatnya, melainkan disebabkan keuzuran
.”
[2]
Menurut hadis di atas, secara asasnya seseorang itu dituntut untuk menghadiri solat berjemaah sekiranya dia mendengar panggilan azan. Meskipun begitu, jika ada keuzuran tertentu maka dia diberi pengecualian untuk hadir menyahut seruan tersebut. Manakala dalam sebuah riwayat yang lain, para sahabat bertanya kepada Rasulullah SAW apakah yang dimaksudkan dengan keuzuran? Maka Rasulullah SAW menjawab :
خَوْفٌ أَوْ مَرَضٌ
Maksudnya: “
Perasaan takut ataupun sakit
.”
[3]
Maka jelas daripada hadis di atas bahawa perasaan takut atau sakit termasuk dalam kategori uzur yang membolehkan seseorang itu untuk tidak hadir ke masjid bagi solat berjamaah. Kemudian para
fuqaha
 memperincikan lagi akan tahap ketakutan yang membolehkan seseorang itu tidak menghadiri solat berjemaah dan juga solat Jumaat.
Ini seperti yang disebutkan oleh Syeikh Ali al-Qaradaghi seperti berikut:
“Harus untuk meninggalkan solat Jumaat dan solat berjemaah dalam keadaan virus yang sedang tersebar disebabkan oleh perasaan takut dijangkiti virus tersebut.”
 Beliau juga menyebut bahawa keharusan tersebut perlulah disyaratkan dari sudut ketakutan penyebaran itu benar-benar yakin berlaku dan bukanlah pada sangkaan semata-mata.
[4]
Syeikh Muhammad al-Zuhaili juga menyebut, “Dan setiap keuzuran yang sama tahap kesusahannya dengan kesusahan akibat sakit, dianggap juga sebagai uzur yang dikiaskan dengan sakit yang dinaskan ke atasnya. Justeru, tidak wajib Jumaat ke atas orang yang berasa takut ke atas dirinya atau hartanya.” (Lihat
al-Mu’tamad fi al-Fiqh al-Syafie
, 1/497)
Hal ini juga sepertimana dijelaskan melalui fatwa badan berautoriti, antaranya fatwa Majlis Fatwa Syar’i UAE yang menyebut
:
“Haram hukumnya bagi sesiapa yang dijangkiti atau disyaki dijangkiti virus tersebut untuk berada di tempat yang umum atau pergi ke masjid untuk menunaikan solat Jumaat, berjemaah mahupun solat hari raya. Wajib baginya untuk mengambil segala langkah pencegahan.”
Hukum Meninggalkan Solat Jumaat Sebanyak Tiga Kali Berturut-turut
Jika diteliti di dalam hadith, sememangnya terdapat ancaman bagi mereka yang meninggalkan solat Jumaat sebanyak tiga kali berturut-turut. Dalam sebuah hadith, Rasulullah SAW bersabda:
مَنْ تَرَكَ ثَلاَثَ جُمَعٍ تَهَاوُنًا بِهَا طَبَعَ اللَّهُ عَلَى قَلْبِهِ
Maksudnya: “
Sesiapa yang meninggalkan tiga kali solat Jumaat kerana mengambil mudah akannya, nescaya Allah akan mengunci mati jantung hatinya.”
[5]
Manakala dalam sebuah riwayat yang lain daripada Jabir bin Abdullah R.A beliau berkata bahawa Rasulullah SAW bersabda :
مَنْ تَرَكَ الْجُمُعَةَ ثَلاَثًا مِنْ غَيْرِ ضَرُورَةٍ طَبَعَ اللَّهُ عَلَى قَلْبِهِ
Maksudnya: “
Sesiapa yang meninggalkan solat Jumaat sebanyak tiga kali tanpa sebarang darurat maka Allah akan mengunci mati jantung hatinya.”
[6]
Mulla ‘Ali al-Qari dalam menjelaskan hadith ini menukilkan satu pendapat ulama’ yang menyatakan bahawa mereka meninggalkannya kerana mengambil mudah. Manakala al-‘Aini pula menyebut: “Perkataan
 ‘
تَهَاوُنًا بِهَا
’
 bermaksud meninggalkannya disebabkan sikap malas dan culas dalam melaksanakannya.”
[7]
Imam al-Suyuti turut menjelaskan dengan katanya: “Apa yang nyata bahawa maksud mengambil ringan ialah bermalas-malasan dan tidak bersungguh-sungguh dalam melaksanakannya, bukan maksud menghina dan memandang enteng (kewajipannya) kerana perkara tersebut adalah satu kekufuran.”
[8]
Justeru, hadith dalam riwayat-riwayat ini jelas menunjukkan ancaman yang dinyatakan adalah terhadap mereka yang meninggalkan solat Jumaat disebabkan meremehkannya, mengambil mudah pelaksanaannya serta dalam keadaan tidak wujud sebarang darurat.
Berdasarkan hal ini, maka difahami bahawa maksud hadith di atas adalah bagi mereka yang meninggalkan tanpa adanya darurat dan tanpa keuzuran yang dibenarkan oleh syarak. Adapun jika ada keuzuran dan juga darurat, yang menyebabkan mereka terpaksa meninggalkan solat Jumaat, maka mereka tidak termasuk dalam ancaman seperti yang dinyatakan di dalam hadith.
Dalam hadith lain menyebut bahawa mereka akan diganjarkan dengan ganjaran pahala yang sama. Nabi SAW bersabda:
إِذَا مَرِضَ الْعَبْدُ أَوْ سَافَرَ، كُتِبَ لَهُ مِثْلُ مَا كَانَ يَعْمَلُ مُقِيمًا صَحِيحًا
Maksudnya: “
Apabila seseorang hamba itu sakit atau bermusafir, akan ditulis buat dirinya ganjaran sama seperti yang diamalkannya semasa bermukim atau sihat.”
[9]

Kesimpulan
Oleh itu,
berdasarkan nas dan kenyataan di atas, jika sesuatu kawasan telah ditetapkan berada dalam Perintah Kawalan Pergerakan sehingga menyebabkan seseorang terpaksa meninggalkan Jumaat sebanyak tiga kali berturut-turut, maka mereka tidaklah termasuk dalam ancaman hadith
 sepertimana keterangan yang telah disebutkan. Wallahu a’lam.
Bertarikh: 28/10/2021 bersamaan 21 Rabiul Awwal 1443H
[1]
 Surah Al-Jumu‘ah: 9
[2]
 Riwayat Ibn Majah (793)
[3]
 Riwayat Abu Daud (551)
[4]
 Lihat laman web Al-Ittihad al-‘Alami Li ‘Ulama al-Muslimin, “فتوى مفصلة حول الأحكام المتعلقة بانتشار المرض الوبائي فايروس كورونا المستجد (كوفيد-19)” [
http://iumsonline.org/ar/ContentDetails.aspx?ID=11019
]
[5]
 Riwayat Abu Daud (1052)
[6]
 Riwayat al-Nasa’ie (1370)
[7]
 Lihat
Mirqat al-Mafatih
, 3/1024
[8]
 Lihat

Syarh Sunan Ibn Majah
, 1/79
[9]
 Riwayat al-Bukhari (2996)


#590 Alat Bantuan Seks ketika Hubungan Intim Suami Isteri

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Bolehkah menggunakan alat bantuan seks seperti zakar tiruan dalam hubungan intim suami isteri, supaya kami sama-sama dapat kepuasan maksima? Maaf atas soalan begini. Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pada asasnya seorang suami diharuskan untuk menikmati secara seksual setiap bahagian tubuh isterinya melainkan menyetubuhi isterinya pada dubur.
[1]
 Begitu juga diharuskan untuk bermain-main secara seksual antara suami dan isteri secara intim dan mesra, sebelum memulakan persetubuhan, dengan syarat selagi mana tidak membawa kepada kerosakan. Perkara ini berdalilkan firman Allah SWT:
نِسَاؤُكُمْ حَرْثٌ لَّكُمْ فَأْتُوا حَرْثَكُمْ أَنَّىٰ شِئْتُمْ
Maksudnya:
 “
Isteri-isteri kamu adalah sebagai kebun tanaman kamu, oleh itu datangilah kebun tanaman kamu menurut cara yang kamu sukai dan sediakanlah (amal-amal yang baik) untuk diri kamu.
”
[2]
Selain itu, terdapat riwayat daripada Jabir bin Abdullah R.A, bahawa Rasulullah SAW bersabda:
هَلَّا تَزَوَّجْتَ بِكْرًا تُلاَعِبُهَا وَتُلاَعِبُكَ
Maksudnya:
 “
Mengapakah engkau tidak berkahwin dengan anak dara yang engkau boleh bermain dengannya dan dia bermain dengan engkau?
”
[3]
Justeru, para ulama berpendapat bahawa diharuskan bagi seorang suami dan isteri untuk menyentuh dan bermain-main dengan alat sulit pasangannya, secara seksual dan makruf, bukan dengan cara yang merosakkan. Perkara ini disebut oleh Zainuddin al-Malibari — murid kepada Ibn Hajar al-Haitami — bahawa:
يَجُوزُ لِلزَّوْجِ كُلُّ تُمَتَّعُ مِنْهَا بِمَا سِوَى حَلَقَةِ دُبُرِهَا وَلَوْ بِمَصِّ بَظَرِهِ
Maksudnya:
 “
Diharuskan bagi seorang suami itu menikmati secara seksual akan tubuh isterinya, selain daripada lubang dubur (yakni dengan cara meliwat), sekalipun dengan menghisap biji kelentitnya
.”
[4]
Manakala larangan mendatangi isteri pada dubur mereka pula adalah berdasarkan riwayat daripada Khuzaimah bin Thabit R.A bahawa Rasulullah SAW bersabda:
إِنَّ اللهَ لَا يَسْتَحِيي مِنَ الْحَقِّ فَلَا تَأْتُوا النِّسَاءَ فِي أَدْبَارِهِنَّ
Maksudnya:
 “
Sesungguhnya Allah tidak malu daripada menyatakan kebenaran, maka janganlah kamu mendatangi isteri pada dubur mereka
.”
[5]
Selain itu, terdapat riwayat daripada Abu Hurairah R.A, bahawa Rasulullah SAW bersabda:
مَلْعُونٌ مَنْ أَتَى امْرَأَتَهُ فِي دُبُرِهَا
Maksudnya
: “
Orang yang dilaknat itu ialah seorang yang mendatangi isterinya pada duburnya
.”
[6]
Manakala larangan mendatangi isteri pada dubur bermaksud meliwatnya yang melibatkan penembusan. Sekiranya sekadar menikmati secara seksual pada dubur isteri, ia dibenarkan dengan syarat tidak melibatkan penembusan sebagaimana yang dijelaskan oleh Syeikh al-Islam Zakaria al-Ansari.
[7]
Hukum menggunakan alat-alat bantuan seks bagi tujuan hubungan kelamin
Umumnya, alat mainan seks atau
sex toy
 dicipta bagi membantu pasangan suami isteri mendapatkan hubungan kelamin yang lebih mengasyikkan lagi mengghairahkan.
[8]
 Ia mempunyai banyak jenis, bentuk dan tujuan. Antara yang paling popular di seantero dunia ini adalah
vibrator
,
dildo
,
butt plug
,
cock ring
 dan macam-macam lagi.
[9]
Berbalik kepada soalan yang diajukan, pada asasnya penggunaan alat-alat bantuan seks bagi tujuan hubungan kelamin suami isteri adalah diharuskan selagi mana tidak memudaratkan dan tidak najis. Perkara ini adalah selari dengan keputusan Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia Kali Ke-69 yang bersidang pada 13-15 Jun 2005 telah membincangkan Hukum Menggunakan Alat-Alat Bantuan Untuk Tujuan Hubungan Kelamin. Muzakarah telah memutuskan bahawa harus menggunakan alat bantuan untuk tujuan hubungan kelamin selagi mana ia tidak memudaratkan dan tidak najis.
[10]
Walau bagaimanapun, terdapat beberapa alat bantuan seks yang diharamkan untuk digunakan semasa hubungan intim suami isteri seperti yang melibatkan penetrasi dan penembusan di dubur kerana ia jelas diharamkan dalam syarak.
Selain itu, terdapat beberapa risiko dan kesan penggunaan alat mainan seks, jika ia digunakan dengan tatacara penggunaan atau kekerapan yang tidak betul. Di antaranya ialah:
Mendapat jangkitan penyakit kelamin (STD).
 Setiap alat mainan seks termasuklah vibrator perlu digunakan secara bersih dan selamat kerana ia mampu membawa pelbagai jangkitan penyakit kelamin seperti:
Sifilis
Herpes
Chlamydia
Shigella
Bacterial vaginosis
Mendapat jangkitan penyakit ‘air-bourne’.
 Bukan itu sahaja, perkongsian
sex toy
 bersama individu asing akan meningkatkan risiko anda mendapat jangkitan pelbagai penyakit bawaan udara seperti:
Hepatitis B
Hepatitis C
HIV and AIDS
Berlaku kerengsaan pada alat sulit.
 Ini berlaku akibat alahan atau trauma penggunaan alat mainan seks secara paksa dan kerap.
Kesimpulannya
Justeru, berdasarkan kepada soalan yang diajukan, kami berpendapat bahawa diharuskan menggunakan alat-alat bantuan seks bagi tujuan hubungan kelamin suami isteri selagi mana tidak memudaratkan kepada kedua-dua pihak — yakni suami dan isteri — dan tidak najis. Walau bagaimanapun, diingatkan juga bahawa bukan semua alat-alat bantuan seks itu boleh digunakan semasa hubungan intim sekalipun bukan najis, lebih-lebih lagi yang melibatkan penetrasi dan penembusan di dubur seperti
butt plug
 dan seumpamanya kerana ia jelas diharamkan dalam syarak.
Begitulah juga, diharuskan untuk bermain-main secara seksual dengan menggunakan mulut dan lain-lain dengan syarat tidak membawa kepada penyakit dan masalah kesihatan, dilakukan secara konsensual, tidak membawa kepada kerosakan dan dilakukan dengan penuh adab. Apatah lagi pada zaman sekarang yang terdedah dengan pelbagai fitnah syahwat seperti penzinaan, pelacuran dan pornografi, sebarang teknik untuk menambahkan lagi kualiti hubungan seksual antara suami dan isteri amatlah wajar dilakukan, selagi mana tidak melibatkan perkara yang haram seperti meliwat dan menelan najis.
Kami akhiri dengan doa:
رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا
Maksudnya:
 “
Wahai Tuhan kami, berikanlah kepada kami isteri-isteri dan juga anak pinak yang menjadi penyejuk mata bagi kami, serta jadikanlah kami ini sebagai pemimpin bagi orang-orang yang bertaqwa
.”
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 25 Februari 2022 bersamaan 23 Rejab 1443H

[give_form id=”14962″]
[1]
 Lihat
al-Mu‘tamad fi al-Fiqh al-Syafi‘i
, 4/84.
[2]
 Surah al-Baqarah: 223
[3]
 Riwayat al-Bukhari (2967)
[4]
 Lihat
Fath al-Mu‘in
, hlm. 482.
[5]
 Riwayat al-Nasa’i (8942)
[6]
 Riwayat Ahmad (9733)
[7]
 Lihat
Asna al-Mat
alib
, 3/113.
[8]
 Lihat
https://hellodoktor.com/seks-hubungan/seks-selamat/kesan-sampingan-alat-mainan-seks-vibrator/
. Diakses pada 25 Februari 2022.
[9]
 Lihat
https://hellodoktor.com/seks-hubungan/petua-seks/posisi-seks-dengan-sex-toy/
. Diakses pada 25 Februari 2022.
[10]
 Lihat
Kompilasi Pandangan Hukum Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia
, (Terbitan JAKIM), hlm. 161.


#591 Bersentuhan antara Suami Isteri Membatalkan Wuduk

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Adalah wuduk terbatal sekiranya suami sentuh isteri seperti bersalaman ketika hendak keluar? Mohon pencerahan.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
يَا أَيُّهَا الَّذِينَ آمَنُوا إِذَا قُمْتُمْ إِلَى الصَّلَاةِ فَاغْسِلُوا وُجُوهَكُمْ وَأَيْدِيَكُمْ إِلَى الْمَرَافِقِ وَامْسَحُوا بِرُءُوسِكُمْ وَأَرْجُلَكُمْ إِلَى الْكَعْبَيْنِ
Maksudnya:
 “
Wahai orang-orang yang beriman, apabila kamu hendak mengerjakan solat (padahal kamu berhadas kecil), maka (berwuduklah) iaitu basuhlah muka kamu, dan kedua belah tangan kamu meliputi siku, dan sapulah sebahagian daripada kepala kamu, dan basuhlah kedua belah kaki kamu meliputi buku lali.
”
[1]
Al-Maraghi menyatakan bahawa makna ayat di atas adalah sekiranya seseorang itu hendak bangun bagi mendirikan solat — dan masih lagi dalam keadaan berhadas. Hal ini kerana seluruh kaum Muslimin menyatakan bahawa bersuci (yakni berwuduk dan mandi wajib) tidak diwajibkan ke atas orang yang ingin mengerjakan solat melainkan dia masih dalam keadaan berhadas.
[2]
Mukadimah
Wuduk berasal daripada perkataan
wadha’ah
 (وَضَاءَةٌ). Dari segi bahasa, ia bererti elok dan berseri. Sementara dari segi syarak pula ialah perbuatan menggunakan air pada anggota-anggota tertentu beserta dengan niat. Ia dinamakan demikian kerana perbuatan tersebut mengelokkan dan menyerikan anggota yang dibasuh dan dibersihkan.
[3]
Habib Hasan bin Ahmad al-Kaff menyebutkan bahawa rukun wuduk ada enam. Empat daripadanya adalah berdasarkan ayat al-Quran iaitu membasuh muka, membasuh kedua tangan, menyapu sebahagian kepala dan membasuh kedua kaki. Manakala dua rukun yang berbaki adalah berdasarkan sunnah iaitu niat dan tertib.
[4]
Perkara-perkara yang membatalkan wuduk
Secara umumnya — menurut mazhab al-Syafi‘i — Habib Hasan bin Ahmad al-Kaff menyebutkan, perkara yang membatalkan wuduk ada empat iaitu:
Keluar sesuatu daripada kedua jalan (qubul dan dubur) melainkan air mani. Hal ini kerana keluarnya air mani mewajibkan mandi.
Hilang akal sama ada dengan tidur atau selainnya, kecuali sekiranya tidur dalam keadaan duduk yang tetap punggungnya di atas tempat duduknya.
Bersentuhan kulit di antara lelaki dewasa dan perempuan ajnabi dewasa secara langsung tanpa berlapik.
Menyentuh qubul dan dubur dengan telapak tangan atau jari-jemari bahagian dalam.
[5]
Al-Nawawi juga ada menyatakan bahawa sentuhan kulit antara lelaki dan perempuan ajnabi membatalkan wuduk, tidak kira dengan bersyahwat atau tidak. Namun, sentuhan itu tidak membatalkan wuduk sekiranya terdapat halangan (berlapik) sekalipun ia nipis.
[6]
 Pendapat yang muktamad dalam mazhab al-Syafi‘i menyatakan batal wuduk isteri dan suami sekiranya bersentuhan sama ada bernafsu ataupun tidak. Hal ini kerana suami atau isteri itu merupakan ajnabi di antara keduanya.
[7]
Di dalam
al-Fiqh al-Manhaji
 disebutkan bahawa di antara perkara yang membatalkan wuduk ialah seseorang lelaki menyentuh isterinya atau perempuan lain (ajnabi) tanpa berlapik. Perbuatan tersebut membatalkan wuduk kedua-duanya. Maksud perempuan lain (ajnabi) ialah semua perempuan yang halal untuk dikahwini oleh lelaki berkenaan. Hal ini adalah berdasarkan kepada firman Allah SWT dalam menerangkan perkara-perkara yang mewajibkan berwuduk:
أَوْ لَامَسْتُمُ النِّسَاءَ
Maksudnya:
 “
Atau kamu sentuh perempuan
.”
[8]
Berdasarkan bacaan mutawatir, perkataan “لَامَسْتُمُ” bermakna “لَمَسْتُم” iaitu kamu menyentuhnya.
[9]
Begitu juga, hadith daripada riwayat Mu‘az bin Jabal, bahawa seorang lelaki menemui Nabi SAW lalu berkata:
يَا رَسُولَ اللَّهِ مَا تَقُولُ فِي رَجُلٍ لَقِيَ امْرَأَةً يَعْرِفُهَا فَلَيْسَ يَأْتِي الرَّجُلُ مِنْ امْرَأَتِهِ شَيْئًا إلَّا قَدْ أَتَاهُ مِنْهَا غَيْرَ أَنَّهُ لَمْ يُجَامِعْهَا؟ قَالَ: فَأَنْزَلَ اللَّهُ هَذِهِ الْآيَةَ: {وَأَقِمِ الصَّلاةَ طَرَفَيِ النَّهَارِ وَزُلَفًا مِنَ اللَّيْلِ} [هود: 114] الْآيَةَ. فَقَالَ لَهُ النَّبِيُّ – صَلَّى اللَّهُ عَلَيْهِ وَسَلَّمَ -: تَوَضَّأْ ثُمَّ صَلِّ
Maksudnya:
 “
Wahai Rasulullah, apakah pandangan engkau tentang seorang lelaki yang bertemu dengan seorang perempuan yang dikenalinya. Dia melakukan apa sahaja ke atas wanita itu kecuali persetubuhan
.” Muaz berkata: Lalu Allah SWT turunkan ayat ini:
وَأَقِمِ الصَّلَاةَ طَرَفَيِ النَّهَارِ وَزُلَفًا مِّنَ اللَّيْلِ ۚ إِنَّ الْحَسَنَاتِ يُذْهِبْنَ السَّيِّئَاتِ ۚ ذَٰلِكَ ذِكْرَىٰ لِلذَّاكِرِينَ
Maksudnya:
 “
Dan dirikanlah sembahyang (wahai Muhammad, engkau dan umatmu), pada dua bahagian siang (pagi dan petang), dan pada waktu-waktu yang berhampiran dengannya dari waktu malam. Sesungguhnya amal-amal kebajikan (terutama sembahyang) itu menghapuskan kejahatan. Perintah-perintah Allah yang demikian adalah menjadi peringatan bagi orang-orang yang mahu beringat
.”
[10]
Maka, Nabi SAW bersabda kepadanya: “
Berwuduklah dan dirikanlah solat
.”
[11]
Kesimpulannya
Berdasarkan kepada persoalan di atas, kami berpendapat bahawa bersentuhan kulit antara suami dan isteri membatalkan wuduk kedua-duanya sebagaimana pendapat yang muktamad dalam mazhab al-Syafi‘i. Walau bagaimanapun, wuduk mereka tidak terbatal sekiranya sentuhan itu berlapik sekalipun nipis.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 25 Februari 2022 bersamaan 23 Rejab 1443H

[give_form id=”14962″]
[1]
 Surah al-Ma’idah: 6
[2]
 Lihat
Tafsir al-Maraghi
, 6/61.
[3]
 Lihat
al-Fiqh al-Manhaji
, 1/53.
[4]
 Lihat
al-Taqrirat al-Sadidah
, hlm. 82.
[5]
 Lihat
Al-Taqrirat al-Sadidah
, hlm. 100-103.
[6]
 Lihat
al-Majmu‘ Syarh al-Muhazzab
, 2/30.
[7]
 Lihat
al-Taqrirat al-Sadidah
, 102.
[8]
 Surah al-Ma’idah: 6
[9]
 Lihat
al-Fiqh al-Manhaji
, 1/63.
[10]
 Surah Hud: 114
[11]
 Riwayat Ahmad (22165)


#593 Harta Mut’ah Selepas Bercerai Dengan Isteri

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Adakah layak bagi seorang isteri yang dicerai selepas bersetubuh itu
mut’ah
 setelah dia mendapatkan mahar
mithil
?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Kami mulakan dengan firman Allah SWT:
وَلِلْمُطَلَّقَاتِ مَتَاعٌ بِالْمَعْرُوفِ ۖ حَقًّا عَلَى الْمُتَّقِينَ
Maksudnya
:
Kepada wanita-wanita yang diceraikan (hendaklah diberikan oleh suaminya) mut’ah menurut yang ma’ruf, sebagai suatu kewajiban bagi orang-orang yang bertaqwa.
[1]
Mut’ah berasal daripada kalimah al-Mata’ (المتاع). Ia bermaksud sesuatu yang menyeronokkan dan dapat dimanfaati. Manakala mut’ah dari sudut syara’ dalam bab ini ialah harta yang wajib diserahkan oleh suami kepada isterinya yang telah ditinggalkan sama ada dengan sebab penceraian atau dipisahkan.
[2]
Mut’ah wajib diberi kepada perempuan yang berkeadaan berikut:
[3]
Isteri yang diceraikan selepas persetubuhan.
Isteri yang diceraikan sebelum persetubuhan dan mas kahwinnya tidak disebut semasa aqad nikah.
Isteri yang diperintah berpisah dengan suaminya. Keadaan ini berlaku disebabkan oleh suami murtad atau melakukan li’an (اللعان). Perpisahan tersebut berlaku selepas persetubuhan atau sebelum persetubuhan, dengan syarat mas kahwin tidak disebut dalan aqad nikah.
Isteri yang diceraikan sebelum persetubuhan, sedangkan mas kahwin telah disebut dalam aqad nikah, maka dia tidak berhak mendapat mut’ah kerana telah mendapat setengah daripada mas kahwin dan dia belum memberi sesuatu pun kepada suaminya.
Hal ini berdasarkan firman Allah SWT:
لَّا جُنَاحَ عَلَيْكُمْ إِن طَلَّقْتُمُ النِّسَاءَ مَا لَمْ تَمَسُّوهُنَّ أَوْ تَفْرِضُوا لَهُنَّ فَرِيضَةً ۚ وَمَتِّعُوهُنَّ عَلَى الْمُوسِعِ قَدَرُهُ وَعَلَى الْمُقْتِرِ قَدَرُهُ مَتَاعًا بِالْمَعْرُوفِ ۖ حَقًّا عَلَى الْمُحْسِنِينَ
Maksudnya
:
Tidak ada kewajiban membayar (mahar) atas kamu, jika kamu menceraikan isteri-isteri kamu sebelum kamu bercampur dengan mereka dan sebelum kamu menentukan maharnya dan hendaklah kamu berikan suatu mut’ah (pemberian) kepada mereka, orang yang mampu menurut kemampuannya dan orang yang miskin menurut kemampuannya (pula), iaitu pemberian menurut yang patut, yang demikian itu merupakan ketentuan bagi orang-orang yang berbuat kebajikan.
[4]

[give_form id=”14962″]
Kesimpulan
Berdasarkan persoalan di atas dan hujah serta nas yang kami kemukakan, maka jelas
isteri yang diceraikan selepas persetubuhan berhak mendapat
mut’ah.
 Kami juga menekankan konsep ehsan kepada isteri yang diceraikan adalah antara akhlak yang mulia yang dipamerkan oleh bekas suami.
 Hal ini berbetulan dengan firman Allah SWT:
Firman Allah SWT:
الطَّلَاقُ مَرَّتَانِ ۖ فَإِمْسَاكٌ بِمَعْرُوفٍ أَوْ تَسْرِيحٌ بِإِحْسَانٍ
Maksudnya
:
Talaq (yang dapat dirujuki) dua kali. Setelah itu boleh rujuk lagi dengan cara yang ma’ruf atau menceraikan dengan cara yang baik.
[5]
Semoga Allah kurniakan kepada kita kefahaman dalam melaksanakan tugas sebagai khalifah Allah di muka bumi dan amanah-Nya termasuk hal ehwal kekeluargaan dengan sebaik mungkin. Amin.
Wallahua`lam.
Bertarikh: 25 Februari 2022 bersamaan 23 Rejab 1443H

[1]
 Surah al-Baqarah: 241
[2]
 Lihat
al-Fiqh al-Manhaji
,
 2/493-494
[3]

ibid
[4]
 Surah al-Baqarah: 236
[5]
 Surah al-Baqarah: 229


#592 Solat sambil Memikirkan Perkara Haram

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Adakah masih sah solat seseorang yang memikirkan perkara-perkara haram ketika solatnya seperti terfikir-fikir atau terbayang-bayang akan perempuan? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Sebenarnya berfikir-fikir ketika solat ini, hampir berlaku kepada semua orang. Malah Imam al-Bukhari telah meletakkan dalam kitabnya satu bab yang dinamakan:
 “Bab mengenai Seseorang yang Memikirkan Sesuatu dalam Solatnya”
. Kemudian, beliau mebukilkan kata-kata daripada Umar bin al-Khattab R.A:
إِنِّي لأُجَهِّزُ جَيْشِي وَأَنَا فِي الصَّلَاةِ
Maksudnya:

“Sesungguhnya aku mempersiapkan tenteraku (memikirkan mengenainya), ketika aku sedang menunaikan solat.”
[1]
Selain itu, al-Hafiz Ibn Hajar al-‘Asqalani menukilkan daripada al-Muhallab yang menyebutkan bahawa berfikir adalah perkara kebiasaan yang tidak mungkin seseorang itu akan terhindar daripadanya sama ada di dalam solat atau di luar solat, setelah Allah SWT menjadikan bagi syaitan-syaitan itu jalan ke atas manusia — yakni untuk menggodanya. Akan tetapi, perkara tersebut berbeza keadaannya kerana memikirkan mengenai perkara akhirat dan agama (di dalam solat) sudah tentu lebih ringan berbanding memikirkan mengenai perkara yang bersifat keduniaan.
[2]
Tambahan lagi, Rasulullah SAW sendiri pernah teringat akan harta — yakni emas — yang berada di dalam rumahnya yang belum lagi dibahagikan ketika sedang mendirikan solat. Hal ini adalah sebagaimana riwayat daripada ‘Uqbah bin Harith R.A, beliau berkata:
صَلَّيْتُ مَعَ النَّبِيِّ صَلَّى اللهُ عَلَيْهِ وَسَلَّمَ العَصْرَ، فَلَمَّا سَلَّمَ قَامَ سَرِيعًا دَخَلَ عَلَى بَعْضِ نِسَائِهِ، ثُمَّ خَرَجَ وَرَأَى مَا فِي وُجُوهِ القَوْمِ مِنْ تَعَجُّبِهِمْ لِسُرْعَتِهِ، فَقَالَ: ذَكَرْتُ وَأَنَا فِي الصَّلاَةِ تِبْرًا عِنْدَنَا، فَكَرِهْتُ أَنْ يُمْسِيَ – أَوْ يَبِيتَ عِنْدَنَا – فَأَمَرْتُ بِقِسْمَتِهِ
Maksudnya:
 “
Aku menunaikan solat Asar bersama Rasulullah SAW. Apabila selesai memberi salam, Baginda SAW segera berdiri dan masuk ke rumah salah seorang daripada isterinya. Kemudian, Baginda keluar dan melihat orang ramai terkejut disebabkan ketergesaannya, lalu Baginda SAW bersabda: ‘Aku teringat ketika aku sedang menunaikan solat tentang emas yang kami miliki. Aku tidak suka jika sampai waktu petang – atau bermalam – emas itu masih ada pada kami. Maka, aku pun memerintahkan supaya ia dibahagikan.’
”
[3]
AL-Hafiz Ibn Hajar al-‘Asqalani menyatakan bahawa hadith ini secara zahirnya menunjukkan bahawa Rasulullah SAW tidak mengulangi solatnya semula disebabkan perkara tersebut. Begitu juga, berfikir-fikir di dalam solat tidak menyebabkan solat seseorang itu menjadi tidak sah, selagi mana dia tidak meninggalkan mana-mana rukun solat.
[4]
Ada dalam kalangan ulama yang berpendapat bahawa berfikir-fikir di dalam solat diharuskan sekiranya sedikit. Adapun memikirkan secara terus-menerus dalam waktu yang panjang sehingga dia tidak tahu berapa rakaat yang telah dilakukan, maka dia termasuk orang yang lalai dalam solatnya dan wajib mengulanginya semula. Ini merupakan pendapat Ibn al-Tin. Manakala al-Hafiz Ibn Hajar al-‘Asqalani pula tidak bersetuju dengan pendapat ini dan membawakan bukti bahawa Umar R.A pernah memikirkan sesuatu perkara yang memerlukan suatu tempoh yang panjang seperti menghitung
jizyah
 yang terkumpul dari Bahrain sedangkan ketika itu beliau sedang mendirikan solat.
Begitu juga, turut diceritakan bahawa Umar R.A pernah terlupa membaca surah al-Fatihah ketika menunaikan solat fardhu Maghrib kerana disibukkan dengan memikirkan mengenai rombongan yang beliau telah siapkan ke negeri Syam. Apabila menyedarinya, beliau mengulangi semula solatnya dan bacaan surah al-Fatihah tersebut. Kemudian al-Hafiz Ibn Hajar al-‘Asqalani menyimpulan, ini menunjukkan bahawa beliau mengulangi solatnya itu kerana meninggalkan bacaan surah al-Fatihah dan bukannya disebabkan oleh tenggelam dalam fikirannya.
[5]
Di samping itu, Sayyid Sabiq juga ada menyebutkan bahawa meskipun solat dalam keadaan ini (yakni sibuk berfikir mengenai perkara yang tiada kaitan dengan solat) tetap sah dan diterima (yakni tidak perlu mengulanginya). Akan tetapi, sepatutnya orang yang mendirikan solat itu mesti menghadapkan hatinya kepada Allah SWT dan memalingkan daripada dirinya segala fikiran yang menyibukkan (yang tiada kaitan dengan solat) dengan memikirkan mengenai makna ayat-ayat (yang dibaca atau didengar) dan memahami hikmah bagi setiap perbuatan solat. Sesungguhnya tidak ditulis bagi seseorang itu (pahala) daripada solatnya melainkan apa-apa yang disedari (yakni difahami) daripadanya.
[6]
Memikirkan perkara haram di dalam solat
Mengenai hal ini, Imam al-Nawawi menjelaskan, disunatkan khusyuk dan merendah diri dalam solat serta mentadabbur bacaan al-Quran, zikir-zikir dan apa yang berkaitan dengannya. Begitu juga hendaklah berpaling daripada memikirkan mengenai apa-apa perkara yang tiada kaitan dengannya. Sekiranya seseorang memikirkan mengenai perkara yang lain — yakni yang tidak berkaitan dengannya — dan banyak memikirkannya, solatnya tidak batal tetapi hukumnya adalah makruh sama ada perkara yang difikirkannya itu adalah sesuatu yang diharuskan atau diharamkan seperti meminum arak.
[7]
Hal ini adalah berdasarkan riwayat daripada Abu Hurairah R.A, bahawa Rasulullah SAW bersabda:
إِنَّ اللَّهَ تَجَاوَزَ عَنْ أُمَّتِي مَا حَدَّثَتْ بِهِ أَنْفُسَهَا، مَا لَمْ تَعْمَلْ أَوْ تَتَكَلَّمْ
Maksudnya:

“
Sesungguhnya Allah memaafkan umatku akan apa yang dibisikkan oleh hatinya,
[8]
 selagi dia tidak melaksanakan atau mengucapkannya
.
”
[9]
Kesimpulannya
Oleh itu, berbalik kepada soalan yang diajukan, kami berpendapat bahawa seseorang yang memikirkan sesuatu di dalam solatnya, sama ada perkara tersebut banyak atau sedikit, harus atau haram, tidaklah membatalkan solatnya selagi mana tidak meninggalkan rukun-rukun solat. Walau bagaimanapun, jika perkara yang difikir-fikirkan itu tidak berkaitan dengan solat dan banyak, hukumnya adalah makruh. Begitulah juga, seseorang yang memikirkan mengenai hal ehwal perempuan semasa mendirikan solat, solatnya tetap sah sekiranya tiada apa-apa perkara yang membatalkannya seperti keluar sesuatu daripada kemaluannya — yakni air mazi dan seumpamanya — disebabkan oleh fikiran atau khayalannya itu.
Kami mengambil kesempatan di sini mengingatkan kepada semua, sekalipun solatnya tetap dianggap sah dan tidak batal, namun perbuatan berfikir atau berkhayal dalam tempoh yang lama atau banyak itu bukanlah suatu perkara yang digalakkan. Apatah lagi berfikir dan berkhayal mengenai perkara yang haram. Oleh itu, perbuatan tersebut hendaklah dihindari semampu mungkin. Selain itu, kita juga dituntut untuk menghadirkan sepenuh hati dan khusyuk ketika menunaikan solat serta menghayati segala bacaan di dalamnya. Khusyuk di dalam solat adalah merupakan salah satu ciri orang beriman yang berjaya sebagaimana dinyatakan dalam al-Quran menerusi surah al-Mukminun ayat 1-2.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 25 Februari 2022 bersamaan 23 Rejab 1443H

[give_form id=”14962″]
[1]
 Lihat
Sahih al-Bukhari
, 1/427.
[2]
 Lihat
Fath al-Bari
, 3/117.
[3]
 Riwayat al-Bukhari (1221)
[4]
 Lihat
Fath al-Bari
, 3/118.
[5]
 Lihat
Fath al-Bari
, 3/117.
[6]
 Lihat
Fiqh al-Sunnah
, 1/196.
[7]
 Lihat
al-Majmu‘ Syarh al-Muhazzab
, 4/32.
[8]
 Apa yang dikatakan oleh hati mereka, yakni berniat.
[9]
 Riwayat al-Bukhari (5269)


#598 Perempuan Dalam ‘Iddah Keluar Bersedekah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Adakah boleh untuk wanita beriddah kematian suami keluar bersedekah?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
‘Iddah dari sudut bahasa bermaksud kiraan,hitungan atau bilangan. Ini kerana ia merangkumi bilangan suci daripada haid dan juga bilangan bulan.
Dari segi istilah, ‘iddah ialah nama bagi tempoh tertentu bagi seseorang perempuan menunggunya, semata-mata mematuhi perintah Allah (ta’abbudi) atau sebagai tanda kesedihan terhadap pemergian suami, atau memastikan rahimnya bersih daripada kandungan.
[1]
Hikmah ‘Iddah bagi kematian suami yang disyariatkan dengan bertujuan:
[2]
Menunjuk kesetiaan kepada suami yang telah meninggal. Oleh itu Allah SWT mewajibkan isteri bagi menghormatinya, setia dan melayaninya. Justeru tidak sesuai bagi isteri bersikap sebaliknya selepas kematian suami
Menggantikan adat jahiliyyah yang mewajibkan isterinya berkurung di tempat yang gelap selama setahun selepas kematian suaminya.
‘Iddah kerana kematian ialah `iddah yang diwajibkan kepada isteri yang kematian suami:
Jika perempuan itu mengandung semasa kematian suaminya, maka `iddahnya berakhir dengan kelahiran anaknya sama ada `iddah itu mengambil masa yang panjang atau pendek.
Jika isteri tidak mengandung atau mengandung akan tetapi bukan daripada benih suami yang meninggal dunia. Ini seperti isteri mengandung, sedangkan suaminya belum baligh atau suaminya telah lama hilang melebihi empat tahun sama ada dia telah menyetubuhi isterinya ataupun belum, maka `iddahnya adalah dengan berakhirnya empat bulan sepuluh hari.
[3]
Perempuan yang berada di dalam ‘iddah kerana kematian wajib ke atasnya melakukan perkara seperti berikut:
Berkabung atas kematian suaminya dengan tidak berhias dan mengenakan bau-bauan seperti bersolek, memakai baju berwarna terang, memakai barang kemas dan selainnya.
Kewajiban untuk beriddah selama empat bulan sepuluh hari bagi wanita yang kematian suaminya adalah sabit dalam Hukum Syarak. Firman Allah SWT:
وَالَّذِينَ يُتَوَفَّوْنَ مِنكُمْ وَيَذَرُونَ أَزْوَاجًا يَتَرَبَّصْنَ بِأَنفُسِهِنَّ أَرْبَعَةَ أَشْهُرٍ وَعَشْرًا
Maksudnya:
 “Dan mereka yang meninggal dunia dari kalangan kalian serta meninggalkan isteri-isteri hendaklah mereka itu (para isteri) menahan diri mereka (beriddah) selama empat bulan sepuluh hari.”
[4]
Terdapat juga hadith yang diriwayatkan oleh Ummu Habibah R.Anha:
لاَ يَحِلُّ لاِمْرَأَةٍ مُسْلِمَةٍ تُؤْمِنُ بِاللَّهِ وَالْيَوْمِ الآخِرِ أَنْ تُحِدَّ فَوْقَ ثَلاَثَةِ أَيَّامٍ، إِلاَّ عَلَى زَوْجِهَا أَرْبَعَةَ أَشْهُرٍ وَعَشْرًا
Maksudnya:

Tidak halal bagi perempuan yang beriman dengan Allah dan hari Akhirat berkabung di atas kematian seseorang melebihi tiga hari melainkan apabila kematian suaminya. Dia hendaklah berkabung selama empat bulan dan sepuluh hari
[5]
Wajib menetap di rumah yang didudukinya selama tempoh ‘iddah. Isteri juga tidak dibenarkan keluar melainkan sekiranya ada keperluan dan hajat. Ini seperti membeli keperluan makanan, bekerja sekiranya tidak membenarkannya untuk tinggal di rumahnya secara berterusan sepanjang tempoh ‘iddahnya dan isteri terpaksa menghilangkan kesunyian dengan berbual-bual bersama jiran.
[6]

[give_form id=”14962″]
Namun,
tiada masalah bagi seorang balu yang sedang menjalani iddah untuk keluar rumah bagi menunaikan hajatnya
. Antaranya hajat yang mengharuskan rukhsah tersebut, ialah bersedekah. Ini berdasarkan hadith yang diriwayatkan oleh Jabir bin Abdullah RA:
طُلِّقَتْ خَالَتِي فَأَرَادَتْ أَنْ تَجُدَّ نَخْلَهَا فَزَجَرَهَا رَجُلٌ أَنْ تَخْرُجَ فَأَتَتِ النَّبِيَّ صَلَّى اللهُ عَلَيْهِ وَسَلَّمَ فَقَالَ: بَلَى فَجُدِّي نَخْلَكِ فَإِنَّكِ عَسَى أَنْ تَصَدَّقِي أَوْ تَفْعَلِي مَعْرُوفًا
Maksudnya:
 “
Ibu saudaraku telah diceraikan dan dia ingin memetik buah tamarnya, tetapi seorang lelaki telah menegahnya keluar. Lalu, dia pergi menemui Nabi SAW. Lantas Baginda bersabda: “Ya, keluarlah dan petiklah buah tamar itu. Mudah-mudahan engkau akan bersedekah ataupun melakukan kebaikan
.”
[7]
Imam al-Nawawi menyatakan dalam syarahnya: “Hadith ini adalah dalil membolehkan wanita beriddah bain untuk keluar bagi suatu hajat keperluan. Pendapat mazhab Malik, al-Tsauri, al-Laits, al-Syafie, Ahmad dan lain-lain ulama bahawa dibenarkan wanita beriddah ba’in itu keluar pada hari siang bagi suatu hajat. Mereka juga mengharuskan juga keluar bagi wanita yang kematian suami dan dalam hal ini dipersetujui juga oleh Abu Hanifah sekalipun dalam kes talak bain beliau berkata tidak boleh keluar, sama ada malam atau pun siang. Hadith ini juga adalah dalil bahawa digalakkan bersedekah dengan tamar apabila tiba masa menuainya, begitu juga dengan memberinya sebagai hadiah. Digalakkan juga agar pemilik tamar itu sendiri yang melakukan serta mengingatkan perkara yang makruf dan kebaikan.
[8]
Rukhsah dan keharusan ini terikat dengan satu syarat iaitu
hendaklah wanita yang beriddah tadi hanya keluar pada waktu siang
 dan mesti balik bermalam ke rumah tempat iddahnya. Fakta ini ada disebutkan oleh Imam Syamsuddin al-Ramli apabila mensyarahkan perkataan Imam al-Nawawi:
[Dengan syarat hendaklah wanita itu pulang ke dan bermalam di rumahnya] sepertimana yang riwayat daripada al-Syafie dan al-Baihaqi – semoga Allah Ta’ala merahmati mereka berdua: Sesungguhnya ramai orang lelaki telah syahid sewaktu Perang Uhud. Lalu golongan wanita (balu-balu itu) berkata:

“Wahai Rasulullah! Sesungguhnya kami berasa takut berada di rumah-rumah kami lalu kami bermalam di rumah salah seorang daripada kalangan kami.” Lalu baginda
 ﷺ
mengizinkan mereka untuk berbual di rumah salah seorang daripada mereka, tetapi apabila waktu tidur, setiap seorang daripada mereka hendalah balik ke rumah masing-masing.”

[9]
Kesimpulan
Berdasarkan persoalan di atas, kami cenderung kepada pendapat bahawa
dibenarkan bagi isteri yang kematian suami dan sedang menjalani iddah untuk keluar daripadanya rumahnya bagi tujuan bersedekah
. Rukhsah ini diharuskan dengan syarat hendaklah urusan berkenaan dilakukan pada waktu siang sahaja dan
hendaklah isteri berkenaan pulang ke rumah iddahnya pada waktu malam.
Semoga Allah SWT memberikan ketabahan dan kekuatan kepada keluarga yang bertanya serta mengurniakan ganjaran pahala bagi sedekah yang dilakukan. Amin.
Wallahua`lam.
Bertarikh: 25 Februari 2022 bersamaan 23 Rejab 1443H
[1]
 Lihat
al-Fiqh al-Manhaji
, 3/61
[2]

Ibid
[3]
 Lihat
al-Fiqh al-Manhaji
 3/63
[4]
 Surah al-Baqarah: 234
[5]
 Riwayat al-Bukhari (5339)
[6]
 Lihat
al-Fiqh al-Manhaji
, 3/71-73
[7]
 Riwayat Muslim (1483)
[8]
 Lihat
Syarh al-Nawawi ‘ala Sahih Muslim,
 10/108
[9]
 Lihat
Nihayah al-Muhtaj
, 7/156


#595 Terlupa Berniat Ihram di Miqat

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Saya ada soalan berkaitan dengan umrah. Adakah seseorang itu dikenakan dam kerana terlupa niat umrah di miqat sekalipun telah berpatah balik untuk melakukan niat tersebut? Saya keliru sebab ada penceramah kata kena bayar dan ada juga yang kata tidak perlu bayar. Mohon percerahan. Terima kasih.
Jawapan
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
وَأَتِمُّوا الْحَجَّ وَالْعُمْرَةَ لِلَّـهِ
Maksudnya:
 “
Dan sempurnakanlah Ibadah Haji dan Umrah kerana Allah.
”
[1]
Ayat di atas ditafsirkan bahawa sesiapa yang berniat ihram dengan salah satu daripada ibadah ini (haji atau umrah), maka wajib ke atas dirinya untuk menyelesaikan dan menyempurnakan ibadah berkenaan. Namun, terdapat pendapat lain menyatakan bahawa maknanya adalah menyempurnakan ibadah haji dan umrah secara berasingan — yakni satu persatu — bukannya dengan cara tamattu‘ dan qiran.
[2]
Dari segi istilah pula, terdapat beberapa definisi yang diberikan. Antaranya ialah:
Al-Nawawi menyebutkan bahawa niat ialah keazaman (tekad) di dalam hati atas setiap perkara yang fardhu dan selain daripadanya.
[3]
Ibn ‘Abidin pula menyebutkan bahawa niat ialah tujuan melakukan ketaatan dan mendekatkan diri kepada Allah SWT dengan amal perbuatan.
[4]
Berdasarkan kepada definisi di atas, kita dapat simpulkan bahawa niat ialah lintasan dalam hati ketika adanya tekad dan keazaman untuk melakukan sesuatu perkara.
Berihram atau berniat memulakan ibadah haji atau umrah merupakan salah satu rukun daripada rukun-rukun haji dan umrah.
[5]
 Manakala berniat ihram di miqat pula termasuk dalam perkara-perkara wajib haji dan umrah. Dalam erti kata lain, seseorang yang ingin mengerjakan ibadah haji atau umrah wajib berniat ihram di miqat atau sebelum melepasi sempadan miqat tersebut kerana ia merupakan tempat yang telah ditentukan untuk berihram — yakni berniat memulakan haji atau umrah.
[6]
 Hal ini adalah berdasarkan kepada riwayat Abdullah bin Abbas R.Anhuma, beliau berkata:
وَقَّتَ رَسُولُ اللَّهِ صَلَّى اللهُ عَلَيْهِ وَسَلَّمَ لِأَهْلِ الـمَدِينَةِ ذَا الحُلَيْفَةِ، وَلِأَهْلِ الشَّأْمِ الجُحْفَةَ، وَلِأَهْلِ نَجْدٍ قَرْنَ الـمَنَازِلِ، وَلِأَهْلِ اليَمَنِ يَلَمْلَمَ، فَهُنَّ لَهُنَّ، وَلِمَنْ أَتَى عَلَيْهِنَّ مِنْ غَيْرِ أَهْلِهِنَّ لِمَنْ كَانَ يُرِيدُ الحَجَّ وَالعُمْرَةَ
Maksudnya:
 “
Rasulullah SAW menentukan miqat untuk penduduk Madinah ialah Zulhulaifah (atau dikenali juga sebagai Bir Ali), untuk penduduk Syam ialah Juhfah, untuk penduduk Najd ialah Qarn al-Manazil dan untuk penduduk Yaman ialah Yalamlam. Tempat-tempat ini merupakan miqat bagi penduduk negerinya dan orang-orang selain mereka yang berada di tempat itu, bagi sesiapa sahaja yang berniat melaksanakan haji dan umrah.
”
[7]
Sehubungan dengan itu, sekiranya seseorang itu melepasi sempadan miqat tanpa berniat ihram, sedangkan dia ingin mengerjakan haji atau umrah, maka dikenakan ke atasnya dam. Akan tetapi dam tersebut boleh tergugur dengan syarat dia kembali semula (dengan segera) ke miqat yang dilepasinya sebelum melakukan apa-apa perbuatan haji atau umrah seperti tawaf dan lain-lain.
[8]
Muhammad al-Zuhaili menjelaskan lagi bahawa seseorang yang pergi ke Mekah dan ingin mengerjakan umrah atau haji, sekiranya dia melepasi sempadan miqat tanpa berniat ihram (sebelum atau di miqat itu), maka dia dianggap telah melakukan dosa, tidak kira sama ada dia berasal dari tempat tersebut ataupun tidak. Kemudian, wajib ke atas dirinya untuk kembali semula ke mana-mana miqat untuk berniat ihram sekiranya waktu yang ada masih luas dan jalan untuk ke sana aman. Jika dia kembali semula ke miqat, maka dia tidak dikenakan dam. Namun, sekiranya terdapat keuzuran bagi dirinya untuk kembali ke miqat seperti waktu yang ada sempit atau jalan untuk ke sana tidak selamat atau kerana sakit yang menyusahkan atau takut terpisah dengan rombongan, maka tidak diwajibkan ke atasnya untuk kembali dan dia berniat ihram di mana tempatnya berada. Bagi situasi ini, dia dikenakan dam kerana telah meninggalkan perbuatan berihram dari miqat (yang merupakan salah satu daripada perkara-perkara wajib haji dan umrah).
[9]
Demikianlah juga, sekiranya seseorang itu terlupa untuk berniat ihram di miqat, maka wajib ke atasnya untuk segera kembali ke miqat bagi melakukannya dan sekiranya dia tidak kembali semula ke miqat, maka dia dikenakan dam kerana telah meninggalkan perkara wajib haji dan umrah.
[10]
Kesimpulannya
Berdasarkan kepada persoalan yang diajukan, seseorang yang menuju ke Mekah dan ingin melakukan ibadah umrah atau haji, wajib berniat ihram di miqat yang telah ditentukan atau sebelum melepasi sempadan miqat tersebut kerana perbuatan berniat ihram termasuk dalam perkara-perkara wajib haji dan umrah.
Namun, sekiranya dia telah melepasi sempadan miqat tanpa berniat ihram sama ada dengan sengaja ataupun tidak sengaja seperti terlupa, tertidur dan sebagainya, maka dia hendaklah kembali semula ke miqat, lalu berniat ihram, dan jika dia telah melakukannya (yakni kembali semula ke miqat dan berniat ihram), dia tidak dikenakan dam. Begitulah juga, sekiranya dia tidak mampu untuk kembali semula ke miqat kerana suatu keuzuran yang tertentu, maka dia hendaklah berniat ihram di mana dia berada dan dalam situasi ini, dia dikenakan dam kerana telah meninggalkan salah satu daripada perkara-perkara wajib haji dan umrah.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 25 Februari 2022 bersamaan 23 Rejab 1443H

[give_form id=”14962″]
[1]
 Surah al-Baqarah: 196
[2]
 Lihat
Zubdah al-Tafasir min Fath al-Qadir
, hlm. 38.
[3]
 Lihat
al-Majmu‘ Syarh al-Muhazzab
, 1/310.
[4]
 Lihat
Rad al-Mukhtar
, 1/105.
[5]
 Lihat
al-Fiqh al-Syafi‘i al-Muyassar
, 1/378.
[6]
 Lihat
al-Taqrirat al-Sadidah
,
hlm. 488.
[7]
 Riwayat al-Bukhari (1526)
[8]
 Lihat
al-Taqrirat al-Sadidah
,
hlm. 491.
[9]
 Lihat
al-Mu‘tamad fi al-Fiqh al-Syafi‘i,
 2/313.
[10]
 Lihat
al-Taqrirat al-Sadidah,
 hlm. 491; 506-507.


#601 Isteri Cemburu Pahala Suami Yang Kuat Bersedekah

Soalan
Saya cemburu suami saya selalu bersedekah sedangkan saya pun mahu bersedekah tetapi saya tidak bekerja. Bagaimana pula cara untuk saya mendapatkan pahala untuk bersedekah?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Sedekah pada bahasa bermaksud kebenaran atau pemberian ikhlas dari hati yang bersih. Manakala pada istilah pula, ulama’ menyebut sebagai pemberian semata-mata untuk mendekatkan kepada Allah dan mencari keredhaan Allah SWT. Hal ini selaras dengan firman Allah SWT:
إِن تُبْدُوا الصَّدَقَاتِ فَنِعِمَّا هِيَ ۖ وَإِن تُخْفُوهَا وَتُؤْتُوهَا الْفُقَرَاءَ فَهُوَ خَيْرٌ لَّكُمْ ۚ وَيُكَفِّرُ عَنكُم مِّن سَيِّئَاتِكُمْ ۗ وَاللَّـهُ بِمَا تَعْمَلُونَ خَبِيرٌ
Maksudnya
:
“Kalau kamu zahirkan sedekah-sedekah itu (secara terang), maka yang demikian adalah baik (kerana menjadi contoh yang baik). Dan kalau pula kamu sembunyikan sedekah-sedekah itu serta kamu berikan kepada orang-orang fakir miskin, maka itu adalah baik bagi kamu dan Allah akan menghapuskan dari kamu sebahagian dari kesalahan-kesalahan kamu. Dan (ingatlah), Allah Maha mengetahui secara mendalam akan apa yang kamu lakukan.”
[1]
Syeikh al-Maraghi berkata: “Jika kamu mengeluarkan derma secara terbuka, maka cara seperti itu adalah lebih baik kerana ia akan menjadi teladan yang baik kepada orang lain, sehingga ada antara mereka yang akan menirunya. Di samping itu, zakat menjadi salah satu sendi ajaran Islam yang andaikata jika dia lakukan dengan sembunyi-sembunyi, maka orang yang enggan mengeluarkannya akan berasa bimbang untuk melakukannya. Tetapi jika kamu memberi kepada orang fakir secara diam-diam, maka itulah yang terbaik kerana ia dapat menjauhkan diri dari sifat riyak, bahkan sejajar dengan keterangan dalam hadith-hadith dan contoh-contoh perbuatan sahabat.”
[2]
Sedekah secara umumnya adalah merangkumi sama ada yang sunat mahupun yang fardhu. Jika yang fardhu, ia dikenali dengan zakat.
Terdapat begitu banyak kelebihan-kelebihan bersedekah di jalan Allah SWT yang disebutkan di dalam al-Quran dan juga hadis-hadis Nabi SAW. Di antaranya adalah firman Allah SWT:
مَّثَلُ الَّذِينَ يُنفِقُونَ أَمْوَالَهُمْ فِي سَبِيلِ اللَّهِ كَمَثَلِ حَبَّةٍ أَنبَتَتْ سَبْعَ سَنَابِلَ فِي كُلِّ سُنبُلَةٍ مِّائَةُ حَبَّةٍ  وَاللَّهُ يُضَاعِفُ لِمَن يَشَاءُ  وَاللَّهُ وَاسِعٌ عَلِيمٌ
Maksudnya
: Perumpamaan mereka yang membelanjakan harta-harta mereka di jalan Allah adalah seperti satu biji benih yang menumbuhkan tujuh batang tangkai yang mana pada setiap satu tangkai itu mempunyai 100 biji benih. Dan Allah melipatgandakan (pahala) kepada sesiapa yang Dia kehendaki dan Allah itu Maha Luas lagi Maha Mengetahui.
[3]
Ini merupakan suatu dalil yang jelas menunjukkan betapa besarnya pahala sedekah yang boleh menghasilkan 700 kali ganda kebaikan kepada pelakunya. Ayat ini umum meliputi sebarang bentuk sedekah sama ada ia datang dalam bentuk harta benda, makanan dan minuman, pakaian, dan seumpamanya.

[give_form id=”14962″]
Kesimpulan
Berdasarkan persoalan di atas,
 terdapat banyak cara boleh dilakukan oleh isteri. Antaranya ialah seperti bersedekah dengan memberikan makanan yang dimasak kepada orang yang memerlukan seperti jiran dan kaum kerabat yang miskin, setelah dipastikan bahawa suami dan keluarga sudah dapat makan daripada masakan yang dimasaknya
. Hal ini sebagaimana hadith yang diriwayatkan daripada Abu Hurairah RA, bahawa Rasulullah SAW bersabda:
يَا نِسَاءَ المُسْلِمَاتِ، لاَ تَحْقِرَنَّ جَارَةٌ لِجَارَتِهَا، وَلَوْ فِرْسِنَ شَاةٍ
Maksudnya:

“Wahai wanita-wanita muslimah! Janganlah seorang tetangga meremehkan untuk memberikan sedekah kepada tetangganya, walaupun hanya sepotong kaki kambing.”
[4]
Selain itu, suami boleh memberikan kepada isteri peruntukan untuk bersedekah, contohnya digunakan untuk bersedekah ke masjid-masjid. Isteri juga boleh menggunakan duit nafkah bulanan daripada pemberian suami untuk digunakan sebahagian daripadanya untuk bersedekah.
Sesungguhnya kita mahu semua ahli keluarga kita dapat berbakti dan memperoleh kebahagiaan dunia dan akhirat. Kita mahu sama-sama berjaya masuk ke syurga Allah dan kekal bersama dalam kebahagiaan. Firman Allah SWT:
وَالَّذِينَ صَبَرُوا ابْتِغَاءَ وَجْهِ رَبِّهِمْ وَأَقَامُوا الصَّلَاةَ وَأَنفَقُوا مِمَّا رَزَقْنَاهُمْ سِرًّا وَعَلَانِيَةً وَيَدْرَءُونَ بِالْحَسَنَةِ السَّيِّئَةَ أُولَٰئِكَ لَهُمْ عُقْبَى الدَّارِ* جَنَّاتُ عَدْنٍ يَدْخُلُونَهَا وَمَن صَلَحَ مِنْ آبَائِهِمْ وَأَزْوَاجِهِمْ وَذُرِّيَّاتِهِمْ ۖ وَالْمَلَائِكَةُ يَدْخُلُونَ عَلَيْهِم مِّن كُلِّ بَابٍ * سَلَامٌ عَلَيْكُم بِمَا صَبَرْتُمْ ۚ فَنِعْمَ عُقْبَى الدَّارِ
Maksudnya:

Dan orang-orang yang sabar kerana mengharapkan keredaan Tuhan mereka semata-mata, dan mendirikan sembahyang, serta mendermakan dari apa yang Kami kurniakan kepada mereka, secara bersembunyi atau secara terbuka; dan mereka pula menolak kejahatan dengan cara yang baik; mereka itu semuanya adalah disediakan baginya balasan yang sebaik-baiknya pada hari akhirat; Iaitu Syurga yang kekal yang mereka akan memasukinya bersama-sama orang-orang yang mengerjakan amal soleh dari ibu bapa mereka dan isteri-isteri mereka serta anak-anak mereka; sedang malaikat-malaikat pula akan masuk kepada mereka dari tiap-tiap pintu; (Memberi hormat dengan berkata): “Selamat sejahteralah kamu berpanjangan, disebabkan kesabaran kamu. Maka amatlah baiknya balasan amal kamu di dunia dahulu.
[5]
Semoga rumahtangga yang kita bina sentiasa mendapat
rahmah
,
mawaddah
 dan keredaan Allah SWT, yang akhirnya menatijahkan kebahagiaan. Amin.
Wallahua`lam.
Bertarikh: 25 Februari 2022 bersamaan 23 Rejab 1443H
[1]
 Surah al-Baqarah: 271
[2]
 Lihat
Tafsir al-Maraghi
, 2/620
[3]
 Surah Al-Baqarah: 261
[4]
 Riwayat al-Bukhari (2566) dan Muslim (2376).
[5]
 Surah al-Ra`d: 22-24
-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli


#60 Tanggapan COVID-19 Sebagai Taun

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Mohon pencerahan, bolehkah Covid-19 dikategorikan sebagai wabak taun?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Apakah Penyakit Taun?
Menurut portal MyHEALTH Kementerian Kesihatan Malaysia, taun atau kolera adalah salah satu penyakit bawaan air dan makanan yang utama. Ia disebabkan oleh jangkitan bakteria. Mereka yang dijangkiti akan mengalami cirit-birit. Gejala yang teruk boleh membawa maut kerana dehidrasi yang teruk.
Penyakit taun lebih mudah merebak di kawasan yang tidak mempunyai bekalan air bersih dan kemudahan tandas yang sempurna. Wabak taun juga wujud secara bermusim di kawasan endemik di Asia dan Afrika.
Agen penyebab penyakit ini adalah melalui Bakteria
Vibrio cholerae.
 Manakala cara jangkitannya adalah melalui pengambilan makanan atau air yang tercemar dengan najis atau muntah orang yang dijangkiti. Tempoh pengeraman berlaku selama beberapa jam hingga 5 hari. Biasanya ia mengambil masa 2 hingga 3 hari.
Berkenaan tanda dan gejalanya, dijelaskan bahawa kebanyakan jangkitan adalah asimptomatik. Kes ringan hanya mengalami cirit-birit tanpa gejala lain. Kes teruk pula mengalami cirit-birit yang teruk dengan loya dan muntah serta boleh menyebabkan dehidrasi teruk. Bagi kes yang tidak dirawat, dehidrasi teruk boleh menyebabkan asidosis, gangguan peredaran darah dan kegagalan buah pinggang. Kematian boleh berlaku kerana komplikasi ini.
[1]
Serangan wabak taun yang kerap berlaku boleh menjejaskan aktiviti perdagangan sama ada di peringkat tempatan mahupun antarabangsa. Jumlah kematian yang tinggi menyebabkan berkurangnya tenaga pekerja dan bekalan makanan serta kenaikan harga barangan.
[2]

Hadith Berkaitan Wabak Taun
Abu Hurairah R.A meriwayatkan bahawa Rasulullah SAW bersabda:
الشُّهَداءُ خَمْسَةٌ: المَطْعُونُ، والمَبْطُونُ، والغَرِيقُ، وصاحِبُ الهَدْمِ، والشَّهِيدُ في سَبيلِ اللَّهِ
Maksudnya:
“Orang yang mati syahid ada lima golongan iaitu orang yang mati kerana taun (wabak), mati kerana penyakit perut, mati lemas, mati dtimpa runtuhan dan mati syahid di jalan Allah.”
[3]
Dalam riwayat lain, bahawa Baginda SAW bersabda:
مَن قُتِلَ في سَبيلِ اللهِ فَهو شَهِيدٌ، ومَن ماتَ في سَبيلِ اللهِ فَهو شَهِيدٌ، ومَن ماتَ في الطَّاعُونِ فَهو شَهِيدٌ، ومَن ماتَ في البَطْنِ فَهو شَهِيدٌ
Maksudnya:
“Sesiapa yang dibunuh di jalan Allah ialah orang yang syahid, sesiapa yang mati kerana taun juga ialah orang yang syahid dan sesiapa yang mati kerana penyakit perut juga ialah orang yang syahid.”
[4]
Dalam sebuah hadith yang diriwayatkan daripada Anas bin Malik R.A, sabda Rasulullah SAW:
الطّاعُونُ شَهادَةٌ لِكُلِّ مُسْلِمٍ
Maksudnya:
“Wabak taun itu adalah (penyebab) mati syahid bagi setiap Muslim.”
[5]

Imam al-Nawawi menyebutkan bahawa kesemua jenis kematian itu dianggap sebagai mati syahid disebabkan kelebihan kurniaan Allah SWT (kepada mereka) kerana dahsyatnya kesakitan dan kepedihan kematian tersebut yang ditanggung mereka.
[6]
Bolehkah Covid-19 Dikategorikan Sebagai Taun?
Dalam menjawab isu ini kami kongsikan beberapa definisi taun seperti yang disebutkan oleh para ulama
lughah
 (bahasa). Antaranya ialah :
Al-Jauhari mengatakan bahawa Taun merujuk kepada kematian yang meliputi umum sama seperti wabak.
Syeikh Ibrahim al-Harbi dalam kitab
Gharib al-Hadith
 pula menyatakan: Wabak adalah taun dan juga penyakit yang meliputi umum.
Ibn al-‘Arabi pula menyatakan dalam
Syarah al-Tirmizi
: Dinamakan sebagai taun kerana musibahnya meliputi umum serta cepat berlaku kematian disebabkannya. Maka penyakit-penyakit yang seumpamanya turut termasuk sebagainya (taun).
[7]
Kesimpulan
Seperti yang diketahui umum Covid-19 merupakan virus yang merebak serta membawa kepada penyakit-penyakit berjangkit yang boleh membawa kepada kematian dalam skala yang besar.
Justeru, berdasarkan ciri-ciri ini maka ia boleh dianggap sebagai taun
 sepertimana yang disebutkan dalam riwayat-riwayat yang sahih. Wallahu a’lam.
Bertarikh: 28/10/2021 bersamaan 21 Rabiul Awwal 1443H
[1]
 http://www.myhealth.gov.my/hubungi-kami/
[2]
 Lihat
 Inba’ al-Hasr bi Abna’ al-‘Asr
oleh al-Sairafi, hlm. 57
[3]
 Riwayat al-Bukhari (2829) dan Muslim (1914)
[4]
 Riwayat Muslim (1915)
[5]
 Riwayat al-Bukhari (2830) dan Muslim (1916)
[6]
 Lihat
al-Minhaj Syarh Sahih Muslim
, 5/550
[7]
 Lihat
Bazl Al-Ma’un
, hlm. 95